महाराजगंज – टटका खबर\n(बुध, 8 अप्रैल के खबर) यमन से भारत के लोग के सही सलामत बचा निकाले के दौर बियफहु का दिने जारी रही. एह बीच सुने में आवत बा कि एगो गिरोह एगो भारतीय के बन्हक बना लिहले बा. 140 गो नर्सन के निहोरा मानत एक दिन के समय अउर दिहल गइल बा. भारत के एह\nजौनपुर जिला के महाराजगंज इलाका के कोबा गांव मे शुका का साँझ मछली मरला का बाद तालाब मे नहात घरी दू गो बच्चा डूब गइल जवना से ओकनी के मौत हो गइल. साथे नहात तीन गो दोसर बच्चा बाच गइले. पुलिस बतावत बिया कि राज कुमार के दस साल के बेटा सनी, बसहराकलां के महेन्द्र\nरंजिश का चलते आजमगढ़ में एगो नवही के गोली मारल गइल\nआजमगढ जिला के महाराजगंज इलाका के तर्कवारा गाँव में शनिचर का देर रात कुछ अज्ञात हमलावर घर मे घुस के एगो बाइस साल के नवही देवनाथ के गोली मार के हत्या कर दिहले. पुलिस मामिला दर्ज कर के तहकीकात में लागल बिया. (वार्ता)\nअतवार के साँझ महाराजगंज के सांसद प्रभुनाथ सिंह के काफिला दाउदपुर इलाका के जैतपुर गांव में चैम्पियन पहलवान रहल सीताराम सिंह के सराध में शामिल होखे जात रहुवे. दाउदपुर टीसन के पछिमारा समपार गेट खुलल मिलल त काफिला आगे बढ़ गइल बाकिर एही बीच सिवान का ओर से बाघ एक्सप्रेस धड़धड़ात आवत रहुवे. संजोग नीमन\nनारायणी नदी के तेज धार से कटान तेज\nनेपाल के बाल्मीकि नगर से छोड़ल पानी से महाराजगंज में नारायणी नदी के धार तेज हो गइल बा आ एकरा चलते स्परन पर दबाव बढ़ गइल बा. बंधा के जर्जर हालत का चलते प्रशासन सकपकाइल बा कि का जाने कब कहवाँ से बंधा टूट जाव. जिला में राप्ती आ रोहिन नदियनो के पानी उफान पर\nमहाराजगंज में नहर के बांध टूटल\nसिवान जिला के महाराजगंज में बुध का रात में जरती माई के मंदिर का नियरा नहर के बांध टूट गइल जवना चलते अगल बगल का खेतन में बाढ़ के पानी पसर गइल. बाँध टूटला के जानकारी मिलते इंदौली आ रामापाली के लोग ओकर मरम्मत करे के कोशिश कइल बाकिर नाकाम रहल लोग. एह बीच प्रशासन\nमहाराजगंज के मौनिया बाबा मेला में आर्केस्ट्रा ना बाजी\nमंगल का दिने भइल बइठक में तय भइल बा कि मेला में आर्केस्ट्रा ना बजावल जाई. देवी जागरण में कलाकार खाली भक्ति गीत गइहें. जवना अखाड़ा में एह निर्देश के पालन ना होखी ओह अखाड़ा के दड दिहल जाई.\nमहाराजगंज लोकसभा सीट पर भइल उपचुनाव में राजद उम्मीदवार प्रभुनाथ सिंह अपना मुकाबिले चुनाव लड़े आइल बिहार के मंत्री पी के शाही के लगभग एक लाख सैंतीस हजार वोट से हरा दिहलें. एह चुनाव के नीतीश कुमार अपना नाक के लड़ाई बनवले रहलें बाकिर सफलता हाथे ना लागल. कांग्रेस के उम्मीदवार जितेन्द्र स्वामी कवनो तरह\nमहाराजगंज से राजद के प्रभुनाथ सिंह आगे\nमहाराजगंज लोकसभा सीट से उपचुनाव में राजद के प्रभुनाथ सिंह जीत का हिसाब से आगे हो गइल बाड़ें आ जदयू उम्मीदवार पी के शाही आपन हार सकार लेले बाड़ें. अबहीं अंतिम परिणाम सामने नइखे आइल. गुजरात से दूनु लोकसभा आ चारो विधानसभा सीट पर भाजपा निर्णायक बढ़त बना लिहले बिया, पश्चिम बंगाल के हावड़ा लोकसभा\nमहाराजगंज के रिजल्ट चउँकावे वाला होखी\nबाजार सर्वेक्षण करे वाली एगो संस्था टुडेचाणक्या अपना एक्जिट पोल से अनुमान लगवले बिया कि महाराजगंज के चुनाव परिणाम चउँकावे वाला होखी. वइसे एहिजा के मतगणना काल्हु बुध का दिने होखे वाला बा आ दुपहरिया से पहिले रिजल्ट आ जाए के उमेद बा.\nमहाराजगंज उपचुनाव में ४७ फीसदी वोटिंग\nमहाराजगंज संसदीय सीट के उपचुनाव में काल्हु सैंतालिस फीसदी वोट पड़े के खबर बा. पिछला बेर साल २००९ का चुनाव में पड़ल वोट से ई तनिके ज्यादा बा. पिछला बेर ४५.६८ फीसदी वोट पड़ल रहे. एहसे पता चलत बा कि राजनीतिक गोलन के तमाम कोशिश का बावजूद वोटरन में उछाह ना आ पावल. काल्हु २६\nमहाराजगंज से राजद सांसद उमाशंकर सिंह का निधन का बाद होखत लोकसभा सीट के उपचुनाव ला आजु वोट डलात बा. राजद एहिजा से उमाशंकर सिंह के धुर विरोधी रहल आ जदयू से राजद में आइल प्रभुना्थ सिंह के उम्मीदवार बनवले बिया जबकि उमाशंकर सिंह के बेटा जितेन्द्र स्वामी कांग्रेस का टिकट पर चुनाव लड़त बाड़ें.\nमहाराजगंज उपचुनाव के प्रचार आजु थथम जाई\nमहाराजगंज लोकसभा सीट पर होखे वाला चुनाव ला प्रचार आजु साँझ पाँच बजे से थथम जाई. एके साल खातिर होखत एह चुनाव के नीतीश कुमार आ लालू प्रसाद के नाक के सवाल बना दिहल गइल बा. दुनु तरफ से जीत खातिर हर दाँव खेले के तइयारी बा. बीच में कांग्रेसो आपन पूरा जोर लगवले बिया\nमहाराजगंज उपचुनाव ले के पन्द्रहजने जिलाबदर\nमहाराजगंज लोकसभा उपचुनाव शांति आ बिना पक्षपात करावे ला जिला प्रशासन पन्द्रह लोग के जिलाबदर कर दिहले बा. आ सैंतीस जने के अपना थाना में सबेरे साँझ हाजिरी लगावे के आदेश दिहले बा. जिलाबदर होखे वालन में घुरापाली के राकेश सिंह भुअरा, बेलदारी गांव के खेलाड़ी राय, कोपा टंड़वा के कन्हैया सिंह, जानकी नगर कोपा


प्रयोगकर्ता वार्ता:Florstein - विकिपीडिया\nस्वागतम्! नमस्कार Florstein जी, भोजपुरी विकिपीडिया पर राउर बहुत स्वागत बा!\nFlorstein जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 27,860 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n--सरोज(Saroj) (कुरा गर्ने) ०९:३१, ८ दिसम्बर २०१४ (UTC)\n"https://bh.wikipedia.org/w/index.php?title=प्रयोगकर्ता_वार्ता:Florstein&oldid=625964" से लिहल गइल\nLast edited on 24 सितंबर 2018, at 05:10\nएह पन्ना पर आखिरी बेर संपादन 24 सितंबर 2018 के 05:10 बजे भइल रहल।


एंटीबायोटिक्स का बारे में सावधानी राखल जरूरी – Anjoria\nOct 28, 2011 एंटीबायोटिक्स\nएंटीबायोटिक ओह रसायन भा दवाई के कहल जाला जवना के इस्तेमाल चिकित्सा में बैक्टीरिया भा दोसर रोग पैदा करेवाल जीवाणु के खतम करे भा ओकर बढ़त रोके खातिर कइल जाला.\nडाक्टर लोग एंटीबायोटिक लेबे के सलाह तब देला जब हमनी का बैक्टीरिया से संक्रमित हो जानी भा तब जब वायरल संक्रमण का बाद द्वितियक बैक्टीरिया संक्रमण होखे के अनेसा होला.\nएंटीबायोटिक के गलत भा असंयत इस्तेमाल का चलते प्रतिरोध के मामिला बढ़ल जात बा. एहिजा हम कुछ बातन के चर्चा करत बानी जवन एंटीबायोटिक के सलाह मिलला का बाद करे के भा न करे के चाहीं…\nएंटीबायोटिक इस्तेमाल में करे लायक बात\n१. पहिले से मौजूद कवनो चिकित्सकीय समस्या आ लिहल जा रहल दवाईयन का बारे में डाक्टर के जरूर बताई जेहसे कि ऊ सही एंटीबायोटिक के सलाह देसु.\n२. यदि रउरा कवनो दवाई, जइसे कि सल्फा ड्रग आ पेनिसिलिन, से एलर्जी बा त ओकरो जानकारी डाक्टर के जरूर दे दीं.\n३. यदि रउरा कवनो गर्भनिरोधक दवाई लेत बानी भा यीस्ट संक्रमण हो जाला त ओकरो बारे में बताईं.\n४. अगर राउर पेट जल्दी खराब होखत होखे त ओकरो बारे में बता दीं जवना से सही एंटीबायोटिक दवाई लिखल जाव.\n५. डाक्टर से पूछ लीं कि का कवनो अतिरिक्त प्रभाव के अनेसा बा, भा कवनो असहज स्थिति पैदा हो सकेला. आ ओकरा खातिर कवन दवाई लेबे के पड़ी.\n६. एंटीबायोटिक ओही तरह लीं जवना तरह से सलाह दिहल जाव. कहे के मतलब कि कब लेबे के बा, कतना बार लेबे के बा, आ कतना दिन ले लेबे के बा,\n७. एंटीबायोटिक लेबे का दौरान कवनो अवंछित प्रभाव नजर आवे भा कुछ असहज महसूस होखे त जतना जल्दी हो सके डाक्टर के बता दीं.\n८. एंटीबायोटिक के भंडारण बतावल तरीका से करीं. सामान्य तौर पर कवनो दवाई के रोशनी से दूर ढंडा आ सूखा जगहा राखे के चाहीं.\nएंटीबायोटिक इस्तेमाल में जवन काम ना करे के चाहीं …..\n१. बीच कोर्स में दवाई लिहल बंद मत करीं. बहुते लोग के ई आदत होला कि जइसहीं लक्षण खतम होखे दवाई बंद कर देला लोग. एहसे रोग दुबारा होखे के भा बैक्टिरिया में प्रतिरोध क्षमता उपजे के अनेसा बन जाला. एहसे धीरे धीरे ऊ दवाई बेअसर होत जाला आ प्रतिरोधी क्षमता वाला बैक्टिरिया बढ़त जाले.\n२. दवाई लिहला का दौरान ऊ खाना मत खाई भा शराब के सेवन मत करीं जवना से दवाई के असर कम हो जाला. एहसे डाक्टर जवन चीज खाये पिये से मना करसु तवना के पालन करीं.\n३.अगर कवनो कारण से दवाई के खुराक लिहल भुला गइनी त अगिला समय दू बार के दवाईं मत ले लीं. अतने ध्यान राखीं कि दवाई लेबे के समय मत गड़बड़ाव.\n४. सर्दी, जुकाम, फ्लू, गला में खराश, भा वायरस से होखे वाला कवनो बीमारी में एंटीबायोटिक के सेवन मत करीं जबले डाक्टर एकर सलाह ना देसु. अपना मन से कबो कवनो लक्षण खातिर एंटीबायोटिक मत लीं.\n५. छोट बचवन का चहुँप से दवाई के दूर राखीं.\n६. दवाई कबहियो खुला मत राखीं.\nउपर लिखल बात कवनो डाक्टरी सलाह ना ह. ई त बस एह खातिर बतावल गइल कि रउरा का सावधानी राखे के चाहीं. बाकी सगरी सलाह अपना डाक्टर के मानीं.\n1.\tDefinition of Antibiotic; MedicineNet.com; October, 2011;\n2.\tAntibiotics: Misuse puts you and others at risk; Mayo Clinic; October, 2011;\n3.\tA Patient’s Guide to Proper Antibiotic Usage; Pharmacy Times; October, 2011;


देवर भउजाई के पीट के मुआ दिहलसि – टटका खबर\nदेवर भउजाई के पीट के मुआ दिहलसि\nगोरखपुर के पिपराइच इलाका के बैलो गांव में बिंदु देवी नाम के तीस साल के एगो औरत के पारिवारिक झगड़ा में ओकर देवर बुध का दिने पीट पीट के मुआ दिहलसि. देवर नवमी ओकरा बाद से फरार हो गइल बा आ पुलिस गैर इरादतन हत्या के मुकदमा लिख के ओकरा के खोजत बिया. बतावल जात बा कि बहिन के शादी में भइल खरचा लेके दुनु भाई का बीच झगड़ा होत रहुवे जवना में भऊजाई के जान ले लिहल गइल.\nTags: गोरखपुर, बैलो


प्रयोगकर्ता वार्ता:Santosh~bhwiki - विकिपीडिया\nस्वागतम्! नमस्कार Santosh~bhwiki जी, भोजपुरी विकिपीडिया पर राउर बहुत स्वागत बा!\nSantosh~bhwiki जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 22,734 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\nUnfortunately, your account clashes with another account also called Santosh. To make sure that both of you can use all Wikimedia projects in future, we have reserved the name Santosh~bhwiki that only you will have. If you like it, you don't have to do anything. If you do not like it, you can pick outadifferent name.\n"https://bh.wikipedia.org/w/index.php?title=प्रयोगकर्ता_वार्ता:Santosh~bhwiki&oldid=665807" से लिहल गइल\nएह पन्ना पर आखिरी बेर संपादन 29 फरवरी 2020 के 02:31 बजे भइल रहल।


टटका खबर, 28 जनवरी 2018, अतवार – टटका खबर\nइलाहाबाद में बोलावल राष्ट्रीय स्वंयसेवक संघ के संगठन विद्या भारती के शिविर के संबोधित करत यूपी के मुख्यमंत्री योगी आदित्यनाथ जी कहनी कि यूपी के सगरी साठो हजार ग्रामपंचायतन में औरतन के बढ़न्ती करावे वाली योजनन के लागू करावल जाई. कहनी कि लड़िका आ लड़िकी में भेदभाव परिवारे से शुरु होला आ एही से समाज में बुराई घर करेले. एकरा के खतम करे ला लड़िकियन आ ओरतन के बढ़न्ती पर जोर दीहल जरुरी बावे.\nयूपी के सगरी सरकारी स्कूलन में बातली के कनेक्शन देबे पर काम शुरु हो गइल बा. सरकार वइसन सगरी स्कूलन के सूची मँगवले बिया जहाँ अबहीं बिजली के कनेक्शन नइखे.\nयूपी के कासगंज में 26 जनवरी का दिने निकालल विद्यार्थी परिषद के तिरंगा यात्रा पर पाकिस्तान जिन्दाबाद बोलत हमला भइला का बाद चन्दन गुप्ता के गोली लगला से मौत हो गइल. एकरा बाद बिगड़ल हालात पर प्रशासन अब काबू पा लिहले बावे. गोली चलावे वाला बदमाश राशिद का घर से कई गो देशी बम बरामद भइल बा बाकिर ऊ कहीं भाग के जा लुकाइल बा. ओकर तलाश कइल जा रहल बा. एह बीच कई दर्जन बवालियन के गिरफ्तारो कइल गइल बा.\nजदयू के प्रदेश कार्यकारिणी के बइठक आजु पटना में नीतीश कुमार का अध्यक्षता में भइल जवना का बाद प्रदेश अध्यक्ष वशिष्ठ नारायण सिंह कहलें कि राज्य में अबहीं चुनाव करावे के कवनो विचार नइखे. लोग पाँच बरीस ला नीतीश कुमार के मुख्यमंत्री बनवले राखे ला भोट दिहले रहलें आ एहमें कवनो बदलाव नइखे आइल.\nभोजपुरी गायक भरत शर्मा के फर्जीवाड़ा करे का आरोप में शनीचर का दिने धनबाद के एगो अदालत से दू बरीस जेल आ दस हजार रुपिया जुर्माना के सजा सुनावल गइल. भरत शर्मा पर टीडीएस के गलत भुगतान लेबे के मामिला में ई सजा सुनावल गइल बा. बाद में भरत शर्मा के जमानत पर रिहो कर दीहल गइल. अब ऊ आगे उपर के अदालत में अपील करीहें.


भोजपुरी सिनेमा के अवार्ड समारोह – Anjoria\nजून 5, 2011 भोजपुरी सिने अवार्ड\nपिछला २ जून के होखे वाला भोजपुरी फिल्म इण्डस्ट्री के ट्रेड मैगजिन भोजपुरी सिटी के पहिलका सिने अवार्ड समारोह भारी बरखा का चलते ना हो पावल रहे. ४ जून के अवार्ड सलाहकार आ आयोन समिति के आपात बईठका बोला के एकरा के आगा का तारीख पर बोलावे पर विचार कइल गइल. बइठका का बाद समारोह के मुख्य आयोजक किशन खदरिया कहले कि समारोह के जवन नुकसान होखे वाला रहे से हो गइल बाकिर अवार्ड के माहौल बनवले राखल जरुरी रहे से एकरा के जल्दिये आयोजित करे के फैसला लिहल गइल.\nभोजपुरी सिटी के पहिला सिने अवार्ड समारोह अब सोमार छह जून के मुंबई के रंग शारदा थियेटर में करावल जाई. कार्यक्रम के रुपरेखा वइसने रही जवन २ जून खातिर बनावल गइल रहे. एह समारोह में मनोज तिवारी, दिनेश लाल यादव निरहुआ, पाखी हेगडे, मोनालिसा, विनय आनन्द, गुंजन पंत, अक्षरा सिंह, पवन सिंह, संजय पाण्डेय समेत बहुते कलाकार आपन कला देखइहे. भोजपुरी सिनेमा के पचास साल के सफर के कहानी सामूहिक गीत आ नृत्य का साथ दरशावल जाई.\nOne thought on “भोजपुरी सिनेमा के अवार्ड समारोह”\nDEV KUMAR YADAV कहते हैं:\nजुलाई 2, 2011 को 3:41 अपराह्न पर\nKAHO BHOJPURIA BADSAH LOG HILA KE RAKH DA


बनारस के कचौड़ी जलेबी पर फिदा भइली सीमा सिंह – Anjoria\nसिनेमा भोजपुरी के डांसिंग क्वीन सीमा सिंह अपना डांस का जलवा से बनारस के लोगन के झुमा अइली. पिछला दिने सीमा सिंह भोजपुरी फिल्म ‘सौगंध गंगा मईया की’ खातिर एगो आयटम नंबर के शूटिंग करे बनारस गइल रही. ओहिजा एगो कमाल के आयटम नंबर शूट करवली आ अपना व्यस्तता का चलते अपना गृहनगर इलाहाबाद ना जा के सीधे मुंबई लवटि अइली अपना अगिला फिलिम के शूटिंग खातिर. जबकि बनारस से मात्र कुछ घंटा लागेला इलाहाबाद जाये में.\nआपन बनारस यात्रा लाजवाब बतावत सीमा सिंह कहली कि बनारस मस्त मौला शहर ह. बनारस के कचौड़ी जलेबी खा के सीमा सिंह कहली कि अइसन कचौड़ी जलेबी आजु ले ना खइले रही.\nसीमा सिंह के एक झलक पावे खातिर लोग के भारी भीड़ जुट जात रहुवे. एह दौरान ऊ बनारस के मंदिरों में दर्शन खातिर गइली. अपना प्रशंसकन के आटोग्राफ दिहली, पत्रकारन के इंटरव्यू, आ लोकल कलाकारन से भेंट कइली.\nभोजपुरी के अस्सी फीसदी फिलिमन में सीमा सिंह के आयटम नंबर जरूर रहेला. छोटका परदा के रियलटी शो ‘नाच नचईया धूम मचईया’ के विजेतो बनली सीमा सिंह. पिछला साल डांसिंग क्वीन के खिताब जीतली.


Anjoria Editors page\nखबर | साहित्य | भाषा | टी॰वी॰ | सरोकार | सिनेमा | योग | संगीत | गीत गवनई | भउजी हो | चर्चा बा\nदरपन झूठ ना बोले.....\nजो सच है तेरे सामने आये हँस ले चाहे रो ले\nइयाद बा कुछ महीना पहिले जब हम अलेक्सा रैंकिग के बाति उठवले रहीं आ एगो प्रकाशक हमरा पर खिसिया गइल रहन. तब अंजोरिया अलेक्सा रैंकिग में भोजपुरी से संबंधित साइटन में दूसरका नम्बर पर रहे. स्वाभाविक बा कि पहिलका आ दूसरका नम्बर वालन का बीच कुछ प्रतियोगिता के भावना आ जाय.\nपता ना का बाति बा, बाकिर अब अलेक्सा रैंकिग करे के आपन तरीका बदलि दिहले बा आ अँजोरिया दूसरा से नीचे उतरि के चउथका पायदान पर चलि गइल बा. दूसरका पर भोजपुरी.आर्ग आ तीसरका पर चौरीचौरा.काम आ गइल बा. दुनू के प्रकाशकन के बधाई. लागल रहऽ भाई लोग. भगवान करसु तहरा लोगन के तरक्की दिन दूना बढ़े. हमरा अब अतने संतोष बा कि हम चैलंजर टू द थ्रोन नइखी रहि गइल आ दिमाग पर से कुछ तनाव कम हो गइल बा.\nरउरा इहो कहि सकीले कि हारे को हरिनाम, भा मजबूरी का नाम महात्मा गाँधी. जवन चाहे कह लीं सभे, सभ मंजूर बा. तबहियों फेर ऊ बतिया दुहरायेम, का बाति बा कि भोजपुरी के अतना आबादी, अतना आइटी वाला, अतना विजिटर का रहला का बादो भोजपुरी के कवनो साइट एक लाख के सीमा नइखे लाँघ पावत?\nका बाति बा कि देश के संविधान के आठवीं सूची में भोजपुरी के नाम नइखे शामिल कइल जा पावत काहे कि संघ लोक सेवा आयोग भोजपुरी में इम्तिहान करवावे में अपना के असमर्थ पावत बा?\nका बाति बा कि अतना बड़ क्षेत्र, अतना आबादी रहला का बादो एगो अखबार नइखे जवन भोजपुरी में होखो? काहे बलिया के अखबार में छपरा के खबर ना मिल पावे आ छपरा के अखबार में बलिया के? जबकि आरा छपरा बलिया देवरिया चारो के कवर करत एगो अखबार, ना भोजपुरी में त हिन्दिये में सही, नइखे निकलत? जबकि एह जिलन के सामाजिक ताना बाना एक दूसरा से अतना जुड़ल बा कि एक जगह कुछ होखो त दोसरो प्रभावित होइये जाला.\nका बाति बा कि भोजपुरी फिल्मन के अतना बड़हन बाजार का बादो भोजपुरी टीवी चैनल के कमी आजु ले अखरत बा. बड़हन बड़हन नाम के घोषणा हो जाला आ फेर सब कुछ शान्त हो जाला जइसे पोखरा में ढेला फेंकला का बाद उठल लहर फेर धीरे धीरे थिरा जाला.\nसोंची. सोंचल जरूरी बा. भोजपुरिहन के दिल्ली मुबई कोलकाता चेन्नई हर जगहा हिकारत से देखल जाला. कहीं भईया कहि के कहीं मेंड़ूआ कहिं के त कही कुछ अउरी कहि के. काहे?\nजे अपना माई के ना भईल ऊ कहियो केहू के ना हो सके. बात तनी तिक्खर बा बाकिर कहल जरूरी बा. भोजपुरी हमनी के माई हऽ, एकरा के ईज्जति दीं सभे. आदर सम्मान दीं सभे. अंग्रेजी फ्रेंच जर्मन रसियन में कमाई करीं बाकिर एगो छोट नेहार्डर, मनीआर्डर के ओकरा अतना जरूरत नइखे जतना नेहार्डर के, माईओ के भेजल करीं!\nकुछ लोग के शिकायत हो सकेला कि राज ठाकरे, आ बाद में बाल ठाकरे, के बयान पर अँजोरिया कवनो कड़ा रूख ना अपनवलसि. कारण साफ बा कि कि हम अइसनका कवनो विवाद के हिस्सा ना बन सकी जवना देश के तूड़त होखो. कुकुर हमरा के काटी त हमहूं कुकुर के काटे ना धउड़म. कटहवा कुकुरन के लाठी मारल जाला, हबकल ना जाला!\nदोसरे हर बाति का पाछा लाठी लेके दउड़लो ठीक ना होखे. बात समुझीं. देखीं कि सामने वाला के का गलती बा. ताली एके हाथ से ना बाजे. दूसरका हाथ कुछ नाहियों करे त सामने पड़ल रहेला. हिन्दी भाषी भा भोजपुरिहा भाषी के खिलाफ अगर मराठी मानुष खड़ा भइलन त का कारण बा. का खाली सामनहीं बाला दोषी बा? हमार कवनो दोष नइखे?\nपहिले त आईं राज ठाकरे का बाति पर. राज ठाकरे अतने कहलन कि छठ का बहाने मुम्बई में शक्ति प्रदर्शन हो रहल बा. पूजा में नेतवन के हाजिरी बजवला के कवन काम बा. दोसरे महाराष्ट्र में रहे वाला, कमाए वाला के मराठी भाषा आ संस्कृति के आदर करे के चाहीं. एहमें कवन बात गलत बा? रउरा एक त हमरा घरे आएम, खाएम पसरेम, सूतेम, आ हमार कवनो खयाल ना करेम त हम कव दिन ले रउरा के बरदाश्त कर सकीलें? राज ठाकरे इ त ना कहलन कि बिहार यूपी में रहे वाला मराठियन के बिहार यूपी के भाषा आ संस्कृति के सम्मान ना करे के चाहीं.\nकाश्मीर में, पूर्वोत्तर का राज्यन में देश का बाकी क्षेत्र का लोग कई कारण से बस ना सके. सबले बड़ कारण बा सुरक्षा के सवाल. काश्मीर से पूरा हिन्दू जमात के चहेट के बाहर निकला दिहल गइल, ओह लोग के बेटी बीबी के इज्जत लूटल गइल. आजु ले ऊ लोग दिल्ली, जम्मू आ दोसरा जगहा रिफ्यूजी बनल मारल मारल फिरत बा लोग. निकलल कहियो लालू मुलायम के बोली?\nना! निकलबो ना करी. काहे कि सवाल देश के एकता आ बिहार यूपी वालन के सम्मान के नइखे. सवाल बा वोट के, वोट बैंक के पालिटिक्स के. मेरे जिगर के टुकड़ों कह के बिहार के शिक्षा व्यवस्था के चउपट कइल? यूपी में बोर्ड परीक्षा में नकल करे के पुरा छूट देके यूपी के शिक्षा व्यवस्था के चउपट कइल? बिहार में कर्पूरी डिविजन का चलते लड़िकन के पढ़ाई के खराब कइल? राज ठाकरे आ कि उनकर चाचा बाल ठाकरे? इहे लालू आ मुलायम जइसन नेता बिहार यूपी के कंगाल बना के राख दिहलन. ओहनिये का पाछा पाछा दउड़ल जाई का फेर?\nआज शत्रुघ्न सिन्हा, मनोज तिवारी वगैरह के आलोचना कइल जा रहल बा. काहे? एही खातिर नूं कि ऊ लोग लालू मुलायम के हँ में हँ नइखे मिलावत? हम त आजुवे ना बार बार हर बार कहेम कि जहाँ रहे के बा, जहाँ कमाए के बा, ओहिजा के लोग के भाषा के संस्कृति के सम्मान देबे के पड़ी. जेतना सम्मान हम अपना भाषा अपना संस्कृति के दिहिले ओतने हर कोई अपना भाषा आ संस्कृति के देबेला.\nके रोकले रहे लालू मुलायम वगैरह के बिहार यूपी में ढंग के उद्योग धंधा, ढंग के स्कूल कालेज खोले से? बाकिर ना. ओह लोग के जाति के राजनीति से फुरसत नइखे. अपहरण के उद्योग ओह लोग का राज में खुल के फइलल. आजु ले ऊ कमजोर नइखे पड़ल जबकि राज लालू आ मुलायम का हाथ से निकल के नीतीश आ मायावती के हाथ में आ गइल बा. बिहार यूपी में कतना बढ़िया माहौल बा ई ओहिजा रहहीं वाला जानत बूझत बाड़न. दूर के ढोल सुने में सबका बढ़िया लागेला. तनी बिहार आ यूपी में नया उद्योग शुरु कर के देखीं तब बुझाई! एगो साधारण सड़क त बने नइखे देत लोग. तुरते रंगदारी माँगे चहुँप जात बा लोग.\nहो सकेला कि हमार बाति कुछ लोग के फेर खराब लागो. बाकिर दोसरा के दोष देबे से पहिले अपने चेहरा शीशा में देखे लोग. केकरा चलते, कवना चलते आजु बिहार यूपी के लोग जेने तेने छितराइल चलत बा. उ कारण हटावऽ लोग. नाराबाजी आ गाँधीगिरि के बाते से काम ना चली, कामो करे के पड़ी.\nपहिलका पन्ना (Home)\nबेमतलब के बात\nबाजऽ ए बाजा बाजऽ\nपुरनका आपन बाति


सड़क दुर्घटना में फिल्म प्रचारक प्रशांत उज्जवल के निधन – Anjoria\nNov 30, 2010 निधन, प्रशांत उज्जवल, फिल्म प्रचारक, सड़क दुर्घटना\nभोजपुरी सिनेमाजगत के जानल मानल प्रचारक आ महुआ टीवी के जनसंपर्क प्रतिनिधि रहल प्रशान्त उज्जवल के काल्हु सबेरे एगो सड़क दुर्घटना में निधन हो गइल.\n२४ बरीस के प्रशांत का साथे ओह दुर्घटना में महुआ टीवी से जुड़ल सुजीतो मिश्रा के मौत हो गइल. मिलल जानकारी का मुताबिक महुआ टीवी के प्रचारक प्रशांत महुआ टीवी के एक नए शो “नहले पे दहला” के आडीशन खातिर लखनऊ गइल रहलें. ओहिजा से अतवार के रात में कार से सोमार का दिने मुजफ्फरपुर में होखे वाला आडिशन खातिर सुजीत मिश्रा का साथे चल दिहलें. पटना से लगभग सौ किलोमीटर पहिले सोनबरसा का लगे सामने से आ रहल एगो ट्रक ओह लोग के कार के जोरदार टक्कर मार दिहलसि. एह दुर्घटना में प्रशान्त उज्जवल आ सुजीत के ओहिजे मौत हो गइल. कार के ड्राइवर के गम्हीराह हालत में अस्पताल में भरती करावल गइल बा.\nप्रशांत निशांत, निशान्त प्रशांत के भाई हवें, भोजपुरी अभिनेता दिनेश लाल यादव निरहुआ आ पवन सिंह के निजी प्रचारक रहले आ रवि किशन के बिहार में प्रचारक. प्रशांत के असामयिक निधन पर भोजपुरी फिल्म जगत बहुते दुख जनवले बा. अँजोरिया पर फिल्म सामग्री जोड़वावे में प्रशान्त के बहुते बड़हन योगदान रहुवे. अँजोरिया ई खबर पा के स्तब्ध बिया. अँजोरिया मृतक आत्मा के शान्ति आ शोक संतप्त परिवार के एह विकट दुख सहे के ताकत खातिर प्रार्थना करत बिया.\nटटका खबर, मंगल, ३० नवम्बर\n4 thought on “सड़क दुर्घटना में फिल्म प्रचारक प्रशांत उज्जवल के निधन”\nsanjoli pandey says:\nhame bahut hi jyada dukh ho raha hai ki hamare sir is dunia me nahi rahe.sir ne audition me hame ek gana sunaya tha jo hame baar baar yaad aa raha hai wo gana tha”hamra khatir tohra ke dunia me bhejaule badil….\nPrashant ji mere bahut karibi friend the. Unake nidhan par mai bahut dukh parkat karata hu aur god se unaki aatma ke santi ke liye prarthana karata hu…\nअत्यंत दुखद….हम उन्हकर आत्मा के शान्ति आ शोक संतप्त परिवार के दुख सहे के शक्ति प्रदान करे खातिर ईश्वर से प्रार्थना करतानी….\nप्रशांत अचानक निधन के खबर मिलते दिल पे जोर के झटका लागल .हम उनकर आत्मा के शांति खातिर भगवान से प्रार्थना करत बानी.


निर्देशक राजकुमार आर पाण्डेय के भारत ज्योति नेशनल अवार्ड – Anjoria\nजून 6, 2010 राजकुमार आर पाण्डेय\nभोजपुरी सिनेमा के सफलतम निर्देशक का रुप मं आपन पहिचान बना चुकल राजकुमार आर पाण्डेय के हालहि में दिल्ली में आयोजित एगो भव्य समारोह में भअरत ज्योति नेशनल अवार्ड से सम्मानित कइल गइल. उनका के सम्मान का रुप में एगो स्मृति चिन्ह, अंगवस्त्र, आ प्रशस्ति पत्र आसाम के पूर्व राज्यपाल भीष्म नारायण सिंह का हाथे दिहल गइल.\nसाल २०१० में अबले लगातार तीन गो ब्लाकबस्टर फिल्म, सात सहेलिया, देवरा बड़ा सतावेला, आ सईयां के साथ मड़ईया में, दे चुकल बाड़न. सम्मानित भइला का बाद राजकुमार आर पाण्डे कहले कि ई सब त पूरा फिल्म इण्डस्ट्री आ दर्शकन के प्यार के नतीजा ह. सम्मानित होखला का बाद उनका के रविकिशन, दिनेश लाल यादव निरहुआ, दुर्गा पंरसाद मजुमदार, दिलीप जायसवाल, मेहमूद अली, सुनील जैन, महैस पाण्डे, मुकेश पाण्डै, बिट्टू सरदार, राको लैब, कुमार गौतम, रीना एस पासी, आ प्रशान्त निशान्त का तरफ से शुभकामना दिहल गइल.


मनोज भावुक की भोजपुरी ग़ज़लें | रचनाकार\n1- दीपावली हs जिन्दगी, हर साँस हs दिया अर्पित हरेक सांस बा तहरे बदे पिया सूरज त साथ छोड़ देवे सांझ होत ही...\nदीपावली हs जिन्दगी, हर साँस हs दिया\nअर्पित हरेक सांस बा तहरे बदे पिया\nसूरज त साथ छोड़ देवे सांझ होत ही\nहमदर्द बन के मन के मुताबिक जरे दिया\nआघात ना लगित त लिखाइत ना ई ग़ज़ल\nऐ दोस्त! जख्म देल तू, अब लेलs शुक्रिया\nभीतर जवन भरल बा, ऊ तs दुख हs, पीर हs\nअब के तरे कहीं भला हम गजल इश्किया\nतोहरा हिया में दर्द के सागर बसल बा का\nकुछुओ कहेलs तू तs ऊ लागेला मर्सिया\nकुछ बात एह गजल में समाइल ना, काहे कि\nओकरा मिलल ना भाव के अनुरूप काफिया\nठंड़ा पड़ल एह खून के खउले के देर बा\n‘भावुक’ हो एक दिन में सुधर जाई भेड़िया\nवक्त रउओ के गिरवले आ उठवले होई\nछोट से बड़ आ बड़ से छोट बनवले होई\nअइसे मत देखीं हिकारत से एह चिथड़ा के\nकाल्ह तक ई केहू के लाज बचवले होई\nधूर के भी कबो मरले जो होखब ठोकर तs\nमाथ पर चढ़ के ऊ रउआ के बतवले होई\nजे भी देखियो के निगलले होई जीयत माछी\nअपना अरमान के ऊ केतना मुअवले होई\nकाश ! अपराध के पहिले तनी सुनले रहितीं\nआत्मा चीख के आवाज़ लगवले होई\nजिंदगी कर्म के खेला ह कि ग्रह-गोचर के\nवक्त रउओ से त ई प्रश्न उठवले होई\nजब मेहरबान खुदा ,गदहा पहलवान भइळ\nअनुभवी लोग ई लोकोक्ति बनवले होई\nउचरे लागल हमरो छान्हीं काग ए बाबा\nलागत बा कि हमरो जागी भाग ए बाबा\nअउरो निखरी, चमकी तप के ,सोना हs जिनगी\nलागत बा त लागे दींहीं आग ए बाबा\nमारे के त मरनी अंगना- दुअरा, चौखट पर\nकइसे मारीं मनवा में के नाग ए बाबा\nबइठे त बइठे आपस में ताल-मेल कइसे\nसभे अलापे आपन-आपन राग ए बाबा\nदूध ज़हर लागेला, दारू अमृत लागेला\nलइकइयें में मुंह से निकले झाग ए बाबा\nसाबुन से त धुलिये जाई देहिया के, बाकिर\nकइसे धोईं दिलवा पर के दाग ए बाबा\n‘बेबीकेयर ‘ में बच्चा पोसाला जइसे कि\nअंडा पारे कोयल सेवे काग ए बाबा\nनींद लगे आ भूख लगे आ मन में रहे सकून\nभलहीं रहीं पलानी, खाईं साग ए बाबा\nभावुक कइसे जीयत बाडन, अचरज में बा सब\nगोड़वो तर बा, मथवो पर बा आग ए बाबा\nभटकावे जाने कहां -कहां हिरनीला मन बउराइके\nपतई मतिन अनजान राही बढ़त रहे उधियाइके\nदउडे़ला लोग त आहे पर हहुआइके, खखुआइके\nतनी जांच के जे बढ़े ना ऊ फंसे जाल में जहुआइके\nहमरा बुझाला कि जिंदगी चलते रहे के रिवाज हs\nअब जे तरे रउआ चलीं खिसिआइके, मुसुकाइके\nना बहिर भइल कबो गूंग ना, ई त आंख हs, हवे आइना\nहर हाल के कर दे बयां मुसुकाइके, अगिआइके\nकबो लोभ में, कबो क्रोध में, कबो मोह में, कबो माया में\nअइसे फँसल कि छुटल ना फिर जिनगी रहल छपिटाइके\nमन प्यार के रसरी रहे, फँसरी बनल अब जान के\nएमें गाँठे-गाँठ बा पड़ गइल अझुराइके, सझुराइके\nअब जिंदगी से हीं जिंदगी के बा खौफ एतना कि जिंदगी\nसल्फास खाइके मर गइल छपिटाइके, अकुताइके\nअभी हाल ही में भाऊराव देवरस सेवा न्‍यास,लखनऊ द्वारा मनोज भोजपुरी भाषा में उल्‍लेखनीय योगदान के लिए पंडित प्रताप नारायण मिश्र स्‍मृति-युवा साहित्‍यकार सम्‍मान २०१० से नवाजे गए हैं.\nसम्प्रति -Creative Head,Hamar Tv,NOIDA\nरचनाकार: मनोज भावुक की भोजपुरी ग़ज़लें


टटका खबर : 24 अक्टूबर 2014, शुक – टटका खबर\nयूपी के मुख्यमंत्री के दिवाली के बधाई देत मुस्लिम धर्मगुरू आ नेता\nसासाराम नगर थाना के चवरतकिया मुहल्ला में काल्हु रात पटाखा छोड़त भाई-बहिन के पड़ोसी गोली मार दिहलसि. गोली आंख में लागल बा. दुनू के आस्पताल में भरती करावल गइल बा.


दिन काल बिततें दुलरिक ढेइरे छउआ-पूत जनमल्थिन। करें-करें दुलरिक उपर रजवोक टान कम भेले गेलइ आर दुलरी लइटके खाटीं सइट गेलिक। सेसें दुलरी मोरिए गेलिक।\nदुलरिक मोरइथीं रजवा दोसर बीहा करेक उता-सूता करे लागल। खभइर पाइके दुलरिक भाएँ दोसर बिहा करे से माना कइर के पइउलइ। मेनेक रजवा साराक बात नाँइए मनलइ आर दोसर बिहा कइर लेल।\nलउतन रानी थोरने दिनेक बाद आर आपन सइतिनेक गीदर के देखे नाँइ पारे लागलइ। सेसें उसब केमुँहं चेंथरा आर पोंरा-तोंरा ठुइस के उसब के मोराइ देलइन।\nइसब बात जखन दुलरिक भोजी सुनलइ तखन आपन मरद से बादा करउलइ जे तकर (ऊ रनियाक) मोइर गेल्हुँ दोसर बिहा नाँइ करत। मउकाक बात। एक-दू बछर बादें रनिया (दुलरिक भोजी)ठीके मोइर गेलिक। दुवो बेटवइन टुवर भइ गेला।\nएहोउ रजवा आपन मोरल बहुक बात नाइ मनलइ आर बीहा कइर लेलक। दिन-मइहना सिरइथीं लउतन रानीं असुकेक निंग्सा करइल।बड़का असुक, हाड़ मड़मड़ी रोग। रनिया आपन बिछनाक तरें सोनकापाटी राखाइ देलइ आर तबी ताने पाटाइल में ई कोरोअ ले ऊ कोंरोट घुइर जाइ। तखन सोनकापाटी करइ, ’पट-पट्, पट-पट्!’ लोकेक पतियार भइ जाइ जे खूब जबर रोग भेल हइ।\nरजें कते बइद डकउलक। मेनेक बइद सब कोन्हों असुके नाँइ पावथ। रजवाक मनें बड़ी फिकिर ढुकलइ। तखन पटइले-पाटाइल रानीं रजवा के कहलइ जे जदि आपन दुवो गीदरवइन के पुइज देभीं तो हाम बेस भइ जीबउ। नापारक्खें हुकुम दइ देलइ।\nमेनेक फुल तरी सुंदर दुवो गीदरवइन के पुजा दिए में बइद गुलइनेक मन आ काँचा भइ गेलइन। ओखिन दुइयो भाइ के भागाइ देल्थिन। उसभेक अउजी-पठरू काइट के सइ रकत टाआरकक्तें झोराबोर तलवाइर टा रानिक ठिनें पोंहचाइ देल्थिन।\nहिन्दे दुवो गीद परइते गेला, आर परइते गेला। तब एगो अजगड़ बोने पोंहँइच गेला। तखन राइत भइ आइल हइ। अब काहाँ रहता ?\nताउले एगो झँपरा गाद देखे पइला। ऊ गछवा ठिने बड़ी बुगजुगनियों उड़-हल्थिन, से-ले तनी आलोउ मिल-लइन। दूइयो भाइ हूवें राइत काटला। ऊ गछवाक फेड़वें एगो जबर खोढ़रो हलइ। सइ खोढ़र टाञ दूयो भाइ के बेस रहे बन-हलइन।\nतकर बादें दूइयो भाइ रोज ओहे करम खोढ़रें रहे लागला। बिहान भेलें रोज बोनवाक उपार बाटेक गाँवे मांगे-चाहेले जाथ आर संझियालीं घुइर आवथ।\nएहे रकम दूवो भएक दिन बेसे बिते लागलइन। एक दिन एगो टंइगला पइला। सइ टंइगला लइ के दूइयो भाइ एक दिन करम कठवा के तनी फारल्थिन आर लइ गेला भीख मांगे डीहें।डीहेक लोक ऊ करम कठवाक बड़ी पसिंद करल्थिन । उसब केजान करम काठ तकर आगु नाँ देखल हला। हरदियार बरन चीकन-चीकन काठ देइख के बड़ी बेस लागलइन। आर दूवो भाइ के माइन -गइनो होेवे लागलइन।\nअइसने समइ तनी बीच बाटेक एगो राइज ले हुँवाक राजाक खोजाइर करे ले लोक आइल हल्थिन। उसब कहल्थिन जे उसभेक राजा सिकार करेले बोने गेल हलइन सेआर घुरबे नाँइ करलइ। मइहना भेलइ, बछर भेलइ राजाक खोजाइरें। मल्किन निपता भेल राजाक आर बानार नाँइ मिललइ से नाँइए मिललइ। एखनो उसब रजवाक खोजाइरें घुरते हथ।\nफइर उसब पुछल्थिन जे कोन्हों हेराइल-बँड़ुवाइल लोक के देखल हथ्नि ?\nगाँवेक लोकें कहल्थिन जे दुगो हेराइल बँड़ुवाइल लोक तो पइत कँ ले घुरते-घारते आवथ। उसब बड़ी सुंदर आर चिकन-चिकन काठो आनथ बेचे ले। जकराँ करम काठ कहथिन।\nराजाक खोजाइरें लागल लोक गुलइनों दुइयो भाइ के देखल्थिन। देखथीं उसब के पतियार भइ गेलइन जे उसब आपन राजाक पाइ गेल हथिन। दूइयो भाएक मइधें बड़का के मुठान टा हेराइल रजवा संग बहुत मेल खा-हलइ।\nखोजवइया लोकवइन बड़ी माइन-गइन कइर के दूइयो भाइ केलअ जाइ लागल्थिन। एगो के राज मानल्थिन आर दोसर के तकर संगी।\nदूवो भाइ कतनो कहथिन जे उसब नाँइ लागथिन उसब के राजा। मेंतुक खोजवइयाञ आर मानथ नाँइ।\nसेसें दाएँ पोइर के बड़का भइवाक राजा बनेहे परलइ। आर दुवो भाइ गँवइयाक दरकार मोताबिक राइज करे लागला।\nतकर बादें आपन राइजें करम मनवेक परथा चलाइ देला। करम पोरबें करम काठ-गाछ आर डाइर-ताइर के माइन-गइन करल जाइ लागलइ। करम गाछ तरें आर करम डाइर गाइड़ के आखड़ा बनाइ के करम गीत आर करम नाच होवे लागल। करम के संगे-संग बोने-पाथारें आने उपजवइया चीज के आँकुर करल जाइ लागल। से आँकुर गुला के जावा कहथिन। आर आँकुर गुला बोड़ होवेक तक रोज जावा गीत गावल जाइ। करमइती सब जावा गीत गावथ आर नाचथ।\nमेंतुक ऊ डीहें करम कइहनी केउ नाँइ जान-हला। सइले छोटका भइये करम कइहनी पहिल दिन सुनलइन सब के--\nएगो बड़का डीेहें रहे एगो राजा। तकर एगो बड़ी दुलरी बहिन रहइ। रजवें एगो दोसर रजवा संग ओकर बिहा कइर देलइ। दुलरिक ढेइरे छउआ-पूता।\t....रानिक खुसिक ठेकान नाँइ। ऊ उइठ के कहलइ जे ओकर असुक साइर गेलइ।\nहिन्दे दूवो आलाचार छउआ एगो अजगड़ बोने करम फेड़ेक खोढ़रें रहे लागला। दिनें पासेक डिहवइने भीख मांगतला आर बादें करम काठ बंेचतला। एहे रकमें करें-करें उसब बइन गेला नाम जइजका। बादें बड़का भइउवा राजा बनलक। ओखनिक संग बितल पूरा कइहनी सुनवल।\nकरम कइहनी सिराइल। पोरब निंछरलें खेतें-पाथारें, बारीं-झारीं आर टाँइर-टिकुरेक आबाद-ताबादें करम डाइर-होहरा-डोहंगा इसब गाड़ल जाइ लागल।\n- डॉ0 ए0 के0 झा।


नोकिया C2-06 Price in India, Full Specs - 31st May 2020 | Digit\nउत्पाद के नाम : Nokia C2-06\nपिक्सेल घनत्व (PPI) : 154\nनोकिया C2-06 Basic Phone 2.6 -इंच स्क्रीन TFT LCD Resistive touchscreen के साथ आवेला, जौना के रेज़ल्यूशन 240 x 320 पिक्सल तथा पिक्सल घनत्व 154 पर इंच बा | फोन No No कोर प्रोसेसर से संचालित बा और एकर रैम 32 MB बा. नोकिया C2-06 Symbian Series 40 ओएस पे काम करेला.\nनोकिया C2-06 Basic Phone November 2011 मे लॉंच भईल रहे|\nफोन मे 10 MB आंतरिक स्टोरेज बा|\nनोकिया C2-06 मे कनेक्टिविटी के तरीका बा : ,HotSpot,\nनोकिया C2-06 के कैमरा मे Auto Focus,,Video Recording लोड बा|


असलम शेख के ’रखवाला’ १५ अगस्त के रिलीज होखी – Anjoria\nअसलम शेख के ’रखवाला’ १५ अगस्त के रिलीज होखी\nभोजपुरी परदा पर ’बंधन टूटे ना’, ’प्यार के बंधन’, ’धरती कहे पुकार के’, ’धरमवीर’, ’विदाई’, ’ परिवार’ आ ’औलाद’ जइसन सुपरहिट अउर यादगार फिलिम देबे वाला निर्देशक असलम शेख के ’रखवाला’ १५ अगस्त के रिलीज होखे वाला बा.\nअसलम शेख के होम प्रोडक्शन कंपनी असलम शेख प्रोडक्शंस के बैनर तले बनल एह फिल्म में भोजपुरी जुबली स्टार दिनेशलाल यादव निरहुआ नायक बाड़ें आ साथ में रिंकू घोष, अवधेश मिश्रा, संजय पाण्डेय, उल्हास, माया यादव, संतोष श्रीवास्तव, सोनिया मिश्रा, पुनम वर्मा, मनोज भावुक आ बृजेश त्रिपाठी खास किरदारन में बाड़ें.\n’हीरो’ चमका दिहलसि प्रवेशलाल यादव के


प्रयोगकर्ता वार्ता:MPF - विकिपीडिया\nस्वागतम्! नमस्कार MPF जी, भोजपुरी विकिपीडिया पर राउर बहुत स्वागत बा!\nMPF जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 27,938 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n--सरोज(Saroj) (कुरा गर्ने) ०३:२४, १७ मार्च २०१५ (UTC)\n"https://bh.wikipedia.org/w/index.php?title=प्रयोगकर्ता_वार्ता:MPF&oldid=626080" से लिहल गइल\nLast edited on 24 सितंबर 2018, at 05:24


टटका खबर, बुध, २८ जुलाई – Anjoria\nJul 28, 2010 टटका खबर, भोजपुरी समाचार\nपाकिस्तानी एयरलाइन्स के जहाज दुर्घटनाग्रस्त\nपाकिस्तानी एयरलाइन एयरब्लू के एयर बस ३२१ कराची से डेढ़ सौ सवारी ले के उड़ल आ इस्लामाबाद चहुँपे का पहिले खराब मौसम का चलते दुर्घटनाग्रस्त हो गइल बा. दुर्घटना दू गो पहाड़ का बीच भइल बा जहवाँ राहत कार्य चलावे में दिक्कत हो रहल बा. कहल गइल बा कि केहू के बाचे के उमेद नइखे. एक सौ आदमी के लाश मिल चुकल बा. पाकिस्तान में पिछला चार साल में ई पहिला हवाई दुर्घटना ह. इस्लामाबाद हवाई अड्डा पर अपना सगा संबंधी के इन्तजार में खड़ा लोग के ई खबर सुन के ठकुआ मार दिहलसि. पाकिस्तान में एक दिन के शोक के एलान कर दिहल गइल बा.\nपिछड़ा वर्ग का कोटा से मुसलमानन के आरक्षण देबे में सरकार लागल बिया\nकेन्द्र सरकार में अल्पसंख्यक मामिलन के मंत्री सलमान खुर्शीद कहले बाड़न कि केन्द्र सरकार कोशिश में लागल बिया कि अन्य पिछड़ा वर्ग के दिहल जाये वाला आरक्षण में से मुसलमान उम्मीदवारन के आरक्षण दे दिहल जाव. सरकार मुसलमान वर्ग खातिर दस फीसदी आ दोसरा अल्पसंख्यकन खातिर पाँच फीसदी आरक्षण दिहल चाहत बिया. अब चूंकि आरक्षण के सीमा पचास फीसदी से उपर ना जा सके से स्वाभाविक रुप से बाकी लोग के हिस्सा कट के ई आरक्षण दिआ पाई. सामान्य वर्ग के उम्मीदवारन के कवनो अन्तर नइखे पड़े वाला. देखे लायक होखी कि ओह लोग के राजनीति कइसे चलत बा जे पिछड़ा आ अल्पसंख्यक दुनु के अपना पाला में राखल चाहत बाड़े.\nहरियर सब्जी नपुंसक बना सकेले भा नर्वस ब्रेकडाउन करा सकेले\nकुछ कुछ अइसने बाति केन्द्रीय स्वास्थ्य मंत्रालय अपना रपट में कहले बा. बतावल गइल बा कि लौकी, टमाटर, बै्गन, गोभी वगैरह सब्जियन के ढेर दिन ले ताजा बनवले राखे खातिर आ ओकर पैदावार जल्दी आ बेसी पावे खातिर बेइमान किसान नुकसानदेह रसायन के जम के इस्तेमाल कर रहल बाड़े. सबले बेसी दुरुपयोग आक्सीटोसिन के हो रहल बा जवन कि दवाईओ का दूकान पर डाक्टरे का पर्ची पर मिले के चाहीं बाकिर परचूनो का दुकान पर खुलेआम बिकात बा. शायद मंत्रालय बतावल चाहत बा कि स्वस्थ रहे के बा त हरियर सब्जी खाइल बन्द कर दीं.\nपिछला चार साल से बिहार के सगरी मेडिकल रजिस्ट्रेशन फर्जी\nदिये तर अन्हार वाला कहाउत सही साबित करत पता चलल बा कि बिहार काउन्सिल आफ मेडिकल रजिस्ट्रेशन के रजिस्ट्रार अपना पद से चार साल पहिले हटावल गइला का बावजूद काम करत बाड़न आ उनके दस्तखत से एह बीच सगरी रजिस्ट्रेशन होखत आइल बा. एह तरह से ई सब फर्जी करार दिहल जा सकेला. अब मामिला के जाँच शुरु भइल बा आ काउन्सिल के अध्यक्ष डा॰नरेन्द्र प्रसाद पर गाज गिर सकेला जे ओह रजिस्ट्रार के काम करत रहे दिहलन. अब रजिस्ट्रार डा॰सूर्य भूषण का खिलाफ केस दर्ज कर लिहल गइल बा.\nअयोध्या मामिला में हाई कोर्ट सुलह समझौता करावे में लागल\nअयोध्या के विवादित जगह के मिल्कियत के मुकदमा के सुनवाई पूरा कर चुकल हाई कोर्ट आपन फैसला ना सुनवलसि आ अब सुलह समझौता करावे में लागल बा. तीन जजन के बेंच दुनु पक्ष के वकीलन के अलगा अलगा बोला के बाति कइलसि आ सुलह समझौता के रास्ता खोजे के सलाह दिहलसि. कहलसि कि समझौता के गुंजाइश लउकत होखो त कोर्ट का सामने ले आवल जाय.\nसूचना मंगला पर होमगार्ड जवान के जान गइल\nबहराइच में एगो होमगार्ड जवान के एह चलते मार दिहल गइल कि ऊ सूचना का अधिकार का तहत अपना गाँव के प्रधान के करावल काम आ सरकार से मिलल फण्ड के जानकारी मँगले रहुवे. पुलिस के कहनाम बा कि ई जमीन का झगड़ा का चलते भइल बा जवन पिछला चालीस साल से चलल आवत बा. प्रधानपति आ चार गो दोसरा जेन के एह मामिला में गिरफ्तार कर लिहल गइल बा.\nशिक्षा के व्यवसायीकरण का खिलाफ विद्यार्थी परिषद के आन्दोलन\nआरएसएस के आनुसांगिक छात्र संगठन अखिल भारतीय विद्यार्थी परिषद, जवना के कुछ लोग गलतफहमी में भाजपा के छात्र संगठन कह देलें, शिक्षा के व्यवसायीकरण का खिलाफ देश भर में आन्दोलन चलावे के फैसला लिहले बा. ई फैसला आजु बुध का दिने लखनऊ में आयोजित एगो बईठक में लिहल गइल जवना में देश भर से आइल एबीवीपी के पदाधिकारी शामिल भइले.\nयूपी का शिक्षा माफिया के डाँड़ तूड़े ला डेढ़ सौ इन्टर कालेज के मान्यता रदद\nयूपी के माध्यमिक शिक्षा मंत्री रंगनाथ मिश्रा कहले बाड़न कि मानक विहीन मकान में चलावल जा रहल डेढ़ सौ इन्टर कॉलेजन के मान्यता रद्द कर दिहल गइल बा. इहो कहलन कि माध्यमिक स्कूलो के मान्यता पूरा जाँच पड़ताल कइला का बादे दिहल जा रहल बा. सगरी मान्यता बोर्ड का संस्तुति पर हो रहल बा आ एह मामिला में गड़बड़ी के शिकायत करे वाला विपक्ष राजनीति कर रहल बा.\nलोकसभा स्पीकर स्थगन प्रस्ताव नामंजूर कर दिहली\nलोकसभा स्पीकर मीरा कुमार महँगाई का मुद्दा पर विपक्ष के कार्य स्थगन प्रस्ताव नामंजूर कर दिहली. उनकर मानल बा कि महँगाई में सरकार आपन कवनो संवैधानिक दायित्व पूरा करे में विफल नइखे रहल. कहली कि एह पर दोसरो तरीका से बहस हो सकेला. बाकिर विपक्ष एह बाति से सहमत ना भइल आ ओकरा हंगामा का चलते आजुओ संसद के दुनु सदन में कवनो काम काज ना हो सकल. विपक्ष अपना बात पर अड़ल बा बाकिर ओकरा एकता में सेन्हो लाग गइल बा. सपा कहले बिया कि ऊ कवनो सूरत में भाजपा का साथे वोट ना दे सके. ओने लालूओ कहले बाड़न कि ऊ आपन रास्ता खुदे तय करीहें. भाजपा के आरोप बा कि कुछ लोग सीबीआई का मुकदमा का डर से सरकार के विरोध नइखे करत.\nश्रीलंका का साथ हो रहल दुसरका टेस्ट का तीसरका दिने खेल खतम होखे तक भारत चार विकेट का नुकसान पर ३८२ रन बना लिहले रहुवे. सचिन ते्दुलकर १०८ रन बना के आ सुरेश रैना ६६ रन बना के क्रीज पर मौजूद बा लोग. बीच में बुझाइल रहे जइसे भारत लड़खड़ा गइल बा. सचिन तेंदुलकर आज आपन ४८ वाँ शतक लगवलें.\nमुंबई हाई कोर्ट मुंबई हॉकी एसोसिएशन का अपील पर हॉकी इण्डिया के चुनाव पर तीन हफ्ता तक के रोकला दिहले बिया. मुंबई हॉकी एसोसिएशन के आरोप बा कि कोर्ट का आदेश का बावजूद हॉकी इण्डिया ओकरा के मान्यता नइखे दिहले.\nअर्जेन्टिना फुटबाल संघ अपना राष्ट्रीय टीम का कोच पद से डिएगो माराडोना के बर्खास्त कर दिहले बिया.


का हो गइल ई देस के भगवान ! – Anjoria\nApr 6, 2011 घोटाला, नेता, भोजपुरी, लस्टम पस्टम\nएकदिन एगो नेताजी अपने दुलरुआ बेटा से पूछले – बाबू रे, तें आगे जा के का बने के चाहऽतारऽ ? माने कि जिनिगी में आगे जा के का करे के इरादा बा ?\nउनुकर बेटा टप दे कहलसि – बाबूजी, हम त आगा चल के नेता बनब.\nनेता ! खिसिया गइलन नेताजी. कहले – रे तोर दिमाग खराब हो गइल बा का ?\nबेटा कहलसि – नेता होखे खातिर पागल भइल जरुरी बा का ?\nअबही नेताजी कुछ बोलतन कि ओहिजा बइठल नेताजी के मेहरारू कहली – पागले ना, नेता बने खातिर नंगा, लफंगा आ बेढंगा भइल जरुरी बा. एतना कहला का बाद महतारी अपना बेटा से पूछली – आखिर तूं नेता काहे बनल चाहऽतारऽ ?\nबेटा कहलसि – जब होस भइल तबसे आज ले देखले बानी कि इहे एगो काम अइसन बा जेहमें ना जियादा पढ़े के पड़ेला आ ना जियादा मेहनत, लेकिन लोग सलाम करेला आ रुपिया झरत रहेला.\nमाई खिसिया के कहली – का तूं नइखऽ जानत कि हर विभाग में भ्रष्टाचार बढ़ल जात बा आ महँगाई संगे संग बढ़त बा. नेता आ अफसर लगातार भ्रष्ट भइल जा तारे. नेता लोग जनता के दुख कमे करे का जगहा ओकरा के बढ़वले जात बा लोग. बड़का-बड़का अर्थशास्त्री लोग अनर्थशास्त्री जइसन आचरण करत बा लोग. तरह तरह के अपराध में नेता लोग फंसल बा लेकिन तबहुओ केहु में सुधार नइखे आवत. लोग जनता के दुख मेटावे से बेसी आपन कुर्सी बचावे पर ध्यान देत बा लोग.\nबेटा ई बात सुनि के कहलसि – माई तूं त कहेलु कि भगवान के मर्जी के बिना एगो पत्ता ना डोलेला. त का एह स्थिति खातिर भगवान जिम्मेदार नइखन ?\nमाई कहली – बेटा, भगवान ई दुनिया जरुर बनवले. लेकिन ऊ सबका खातिर एगो नियम बनवले. अब जानवरन के देखऽ. गाइ मर जाई पर माँस इत्यादि ना खाई. ओसही शेर जान त्याग दी पर घास ना खाई. जानवर सब त भगवान के बनावल नियम मानेले सन लेकिन एगो आदमिये बा कि ऊ कवनो नियम ना माने. अब जब आपन औलादे नालायक हो जाई त माई-बाप का करी ? छोड़ दी. बस असहीं भगवान सबके छोड़ दिहले. जब अपने वाली करे के बा त करऽ लोगिन आ भुगतऽ लोगिन. लेकिन ई जान ल कि जहिया ई दुनिया बनावे वाला से मुलाकात भइल ओह दिन पूछब कि जवना देश में साधु संत आ महात्मा पैदा लिहल लोग ओही देश में का भइल कि एक से बढ़ के एक घोटालाबाज, भ्रष्टाचारी आ धोखेबाज पैदा लेता लोग ? जे लोग देश के सुनाम का जगहा बदनाम करऽता लोग. हँ जे नेता बनहि के बा त जनता के बीच इज्जत पावे वाला नेता बनऽ.\nमाई के ई बात सुन के बेटा हँसत दोसरा इयोर चलि गइल.


एफ़बीआई अमरीका के बॉस्टन में चरमपंथी हमला ? - Inext Live\nएफ़बीआई अमरीका के बॉस्टन में चरमपंथी हमला ?\nTags:America,Boston Marathon,Terrorist Attack,Boston Attack,Barak Obama ,


खबर एक नजर में (17 मई 2011) – टटका खबर\nसीआईएससीई के रिजल्ट आजु निकले जा रहल बा\nदेश के गैर सरकारी बाकिर प्रतिष्ठित बोर्ड काउन्सिल फॉर दि इण्डियन स्कूल सर्टिफिकेट एक्जामिनेशन के दसवीं आ बारहवी परीक्षा २०११ के रिजल्ट आजु दुपहरिया तीन बजे से निकले जा रहल बा. नीचे दिहल कवनो वेबसाइट से रिजल्ट देखल जा सकेला …\nएकरा अलावे कुछ दोसरो वेबसाइटन पर ई रिजल्ट मिल सकेला.\nबिहार में बने वाला बिजली में से आधा चाहीं\nमुख्यमंत्री नीतीश कुमार केन्द्र सरकार से कहले बाड़न कि बिहार में स्थापित थर्मल पावर ईकाईयन में बने वाली बिजली में से आधा बिहार के मिले के चाहीं. कहले बाड़न कि केन्द्र सरकार बिहार खातिर सोलह सौ मेगावाट के कोटा तय कइले बिया बाकिर साते सौ मेगावाट दिहल जा रहल बा जवना चलते राज्य में बिजली संकट पैदा हो गइल बा. इहो कहले बाड़न कि अगर केन्द्र अनुमति दे देव त बिहार भूटान के पनबिजली परियोजना में निवेश करे के तइयार बा बशर्ते ओह में से पन्द्रह सौ मेगावाट बिजली बिहार के दिहल जाव.\nपाँच गो एनजीओ कर्मियन पर गबन के मुकदमा\nबिहार सरकार के “मुस्कान परियोजना” में डेढ़ करोड़ रुपिया के हेराफेरी के मामिला में पाँच गो एनजीओ के काम करे वालन पर मुकदमा दर्ज करावल गइल बा. बाल मजदूरी खतम करावे के एह योजना में गबन करे का आरोप में अखिलेश्वर सिंह, अजय कुमार पाण्डेय, ज्ञान प्रकाशम विजेन्द्र तिवारी, आ स्वामी जितेन्द्र के गिरफ्तार कर के जेल भेज दिहल गइल बा.\nकिसान नेता महेन्द्र सिहं टिकैत के अंतिम संस्कार\nकिसान नेता दिवंगत महेन्द्र सिहं टिकैत के अंतिम संस्कार काल्हु सिसौली में कर दिहल गइल. अंतिम संस्कार के समय हरियाणा के मुख्यमंत्री भूपेन्द्र सिंह हुड्डा, सपा के आजम खान, रालोद के अनुराधा चौधरी, आ राष्ट्रीय किसान संघ के डा॰ बी॰ एन॰ सिंह मौजूद रहले. शवयात्रा का शुरु होखे से पहिले भाजपा नेता सूर्य प्रताप शाही आ कलराज मिश्रा समेत अनेके लोग उनका के श्रद्धांजलि दिहल.\nसुब्रत राय के डाक्टरेट के उपाधि\nसहारा इण्डिया के मालिक सुब्रत राय के दरभंगा मिथिला विश्वविद्यालय डी॰लिट्॰ का उपाधि से सम्मानित कइले बा. काल्हु विश्वविद्यालय के दीक्षान्त समारोह मे कुलाधिपति देवानंद कुंवर का हाथे सुब्रत राय के डाक्टरेट के ई उपाधि दिहल गइल. गोरखपुर के सुब्रत राय के बचपन दरभंगा के हसन चौक पर गुजरल रहे जहाँ से उनकर पढ़ाई शूरु भइल रहे. अपना संबोधन में देवानंद कुंवर कहले कि शिक्षा का क्षेत्र में बिहार के एगो अंतर्राष्ट्रीय पहचान बा जहाँ नालन्दा आ विक्रमशिला जइसन विश्वविद्यालय रहली स.\nपोखरा से माँ काली आ शंकर के मूर्ति मिलल\nकोपा थाना के साधपुर बली गाँव में महंथ मेथी भगत का पोखरा से काल्हु अष्टधातु के बनल दू गो मूर्ति निकालल गइल जवना का बारे में सन्देह बा कि मूर्ति चोर कतहीं से चोरा के ले आइल होखीहें आ गाँव का पोखरा में फेंक दिहले होखीहें कि बाद में निकाल के बेच दिहल जाई. पुरनका जमाना के एह मूर्तियन के तस्करी में करोड़ो के दाम मिल जाला. मूर्ति मिलला का बाद से ओहिजा अगल बगल के लोग के भीड़ उमड़ पड़ल बा आ पूजा अर्चना शुरु हो गइल बा.\nप्रयाग बरई उर्फ साधु डकैत गिरफ्तार\nसिसवन पुलिस काल्हु भागर गाँव से कुख्यात डकैत प्रयाग बरई के पकड़ि लिहलसि. प्रयाग अपना के मरल घोषित करवा दिहले रहल आ ओकर मेहरारू अपना देवर से बिआह करके बगल के गाँव पंजवार में रहेले. बिहार आ यूपी के पड़ोसी इलाका के पुलिस ढेर दिन से एकरा ताक में रहुवे. ओने हरिहर छपरा के डकैत लालकिशुन यादव के सहतवार थाना में असलहा का साथे पकड़ि लिहल गइल बा. लालचंद पर पंचायत चुनाव में भीखपुर पंचायत के सरपंच प्रत्याशी विनोद राजभर आ राजन राजभर पर जानलेवा हमला करे के मुकदमा दर्ज बा.\nआजु बुद्ध पूर्णिमा ह\nभगवान बुद्ध के परिनिर्वाण का दिन के समूचा दुनिया के बौद्धधर्मावलम्बी बुद्ध पूर्णिमा का रुप में मनावेले. आजु यूपी में कई जगहन पर कई गो कार्यक्रम आयोजित बा. मुख्यमंत्री मायावती एह मौका पर प्रदेशवासियन के बुद्धपूर्णिमा के शुभ कामना दिहले बाड़ी.


हम नचनियन के मुंह ना लगाईं – कहलन आजम खान – टटका खबर\nहम नचनियन के मुंह ना लगाईं – कहलन आजम खान\nरामपुर,11 मार्च (वार्ता). समाजवादी गोल के फायरब्रांड नेता मोहम्मद आजम खान आजु अपना जमाना के मशहूर अदाकारा आ सांसद रह चुकल जया प्रदा पर घटिया टिप्पणी करत कहलें कि – हम नचनियन के मुंह ना लगाईं.\nआजम खान आजु एहिजा भइल एगो सार्वजनिक कार्यक्रम के दौरान कहलन कि पद्मावत बनल बा. सुननी हँ कि खिलजी के किरदार बहुते खराब बा एहमें. खिलजी के आवे से पहिलहीं पद्मावती एह दुनिया से चल गइल रही बाकिर एगो नाचे वाली महिला हमरा बारे में टिप्पणी कइले बाड़ी. अब रउरे सभे बताईं कि हम नचनियन का मुँहे लागब त सियासत कइसे करब.\nजाने जोग बा कि जयाप्रदा संजय लीला भंसाली के फिलिम पद्मावत देखला का बाद काल्हु कहले रही कि खिलजी के किरदार उनुका के आजम खान के याद करा दिहलसि. याद करा दिहलसि कि कवना तरह ऊ हमरा के चुनाव का दौरान परेशान कइले रहलन.\nआजमे खान ओह घरी बॉलीवुड अभिनेत्री जया प्रदा के रामपुर लेके आइल रहलन. जयाप्रदा साल 2004 आ 2009 में रामपुर से लोकसभा सदस्य रह चुकल बाड़ी. साल 2009 के लोकसभा चुनाव में आजम खान उनुका विरोध में रहलन. तब जयाप्रदा आजम खान पर बहुते आरोप लगवले रही. इहाँ ले कहले रही कि आजम उनुकर फूहड़ फोटो बँटववले बाड़न. साल 2009 में जयाप्रदा जब दूसरकी बेर रामपुर से लोकसभा चुनाव लड़त रही तब आजम खान सपा से बाहर हो गइल रहलें. जयाप्रदा चुनाव जीत गइल रही आ आजम खान से अपना जान के खतरा बतवले रही.\nTags: आजम खान, जया प्रदा, पद्मावत, बॉलीवुड अभिनेत्री\nलाल कपड़ा देख जइसे साँढ़ भड़केला वइसहीं भड़कलन आजम खान\nभड़काऊ भाषण देबे का आरोप प आजम खान आ अमित शाह प रोक


Akhilesh Kumar's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos Akhilesh Kumar's Likes Akhilesh Kumar's Friends\nView All Akhilesh Kumar's Page\nशशि कुमार सिंह (SHASHI) leftacomment for Akhilesh Kumar"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Aug 15, 2012Rajeev Mishra "राजीव भोजपुरिया" leftacomment for Akhilesh Kumar"भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Aug 15, 2011शशि कुमार सिंह (SHASHI) leftacomment for Akhilesh Kumar"प्रणाम आ जय भोजपुरी\nजय भोजपुरी"Aug 15, 2011Rajnish Kumar Singh and Akhilesh Kumar are now friendsJul 16, 2010Akhilesh Kumar updated their profile photoJun 10, 2010Mantu Singh leftacomment for Akhilesh KumarJun 5, 2010जय भोजपुरी leftacomment for Akhilesh Kumar"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Jun 4, 2010Akhilesh Kumar is nowamember of JaiBhojpuri.comJun 4, 2010 Welcome Them! RSS\ni'mastudent and intrested in social work.i like to earn more money (but not from wrong way), for my self and socity mentain socity also.\nby amit kumar singh.\nAt 9:34am on August 15, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 9:12pm on August 15, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 12:27am on August 15, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 3:51am on July 15, 2010, शशि कुमार सिंह (SHASHI) said… जैय भोजपुरी के परिवार के पहिलका वर्षगांठ के बधाई बा\nAt 3:59pm on June 5, 2010, Mantu Singh said… At 10:36pm on June 4, 2010, जय भोजपुरी said… प्रणाम ,जय भोजपुरी


निरहुआ एन्टरप्राइजेज देखा दिहलस यूपी के ताकत – Anjoria\nJun 26, 2010 निरहुआ, भोजपुरी फिल्म\nभोजपुरी सिनेमा के वितरक अबले कहत आवत रहले कि यूपी में भोजपुरी सिनेमा के कवनो बिजनेस नइखे. असल में ऊ निरीह निर्मातन के धोखा देके आपन गोटी लाल करत रहले. यूपी वितरण क्षेत्र के ताकत देखावे खातिर निरहुआ एन्टरप्राइजेज मैदान में उतरल आ अबले ऊ तीन गो फिल्म एह टेरीटरी में वितरित कइले बा. कमाल ई रहल कि तीनो के तीनो पचासवाँ दिन के उपलब्धि हासिल कइली सँ.\nसबसे पहिले निरहुआ एन्टरप्राइजेज प्रेम के रोग भइल के वितरण कइलस. ई फिल्म गोरखपुर बनारस सहित चार जगहा पचासा मनवलसि. फेर रिलीज कइलस सात सहेलियाँ के. इहो फिल्म वइसही सफल रहल आ इहो कई जगहा पचासा लगवलसि. अब रिलीज कइले बा शिवा के आ इहो फिल्म हालही में गोरखपुर में पचासवाँ दिन मनवलसि.\nनिरहुआ के कहनाम बा कि एह तीनो फिल्मन के लगातार मिलल सफलता ओह वितरकन के झूठ साबित कर दिहलस जे कहत रहुवे कि यूपी में भोजपुरी सिनेमा के कवनो व्यवसाय नइखे. असल में ऊ निर्माता का साथे धोखाधड़ी करत रहले आ ओह लोग के हलाल करत रहले. अब निरहुआ के आपन वितरण कंपनी देखा दिहलस कि भोजपुरी सिनेमा के व्यवसाय खातिर यूपी टेरीटरी कवनो दोसरा टेरीटरी से कम नइखे बशर्ते फिल्म के वितरण सुव्यवस्थित ढंग से कइल जाव आ तरीका से प्रचार प्रसार कइल जाव.\nआगा आवे वाला दिन में निरहुआ एन्टरप्राइजेज तू ही मोर बालमा, दिल, आ मृत्युंजय के रिलीज करे वाला बा.\nOne thought on “निरहुआ एन्टरप्राइजेज देखा दिहलस यूपी के ताकत”\nNirhuaa ta kamal kai dehlas.


शाहिद शम्स आ अंजना सिंह के जोड़ी ’प्यार मोहब्बत ज़िंदाबाद’ में – Anjoria\nसिनेमा भोजपुरी के गायक आ अब नायको शाहिद शम्स के अंजना सिंह के जोड़ी में ’प्यार मोहब्बत ज़िंदाबाद’ में पहिला बेर बड़का परदा पर अभिनय करत देखल जाई. अनेके भाजपुरी फिलिमन के गीतकार रहल विनय बिहारी एह फिलिम के निर्माता, निर्देशक, लेखक, गीतकार, आ संगीतकार बाड़ें. फिलिम प्रस्तुत करीहें आदि शक्ति एंटरटेनमेंट के दुर्गा प्रसाद.\nबाबा वैद्यनाथ फिल्मस् के बैनर में बनत एह फिलिम में पाखी हेगड़े नायिका आ पवन सिंह नायक बाड़ें. दोसरकी खास जोड़ी बा शाहिद शम्स आ अंजना सिहं के. बाकी कलाकारन में अविनाश शाही, सुशील सिंह, अनंत सिंह, विनय बिहारी, सीमा सिंह, आनंद मोहन आ राजन यादव वगैरह खास बाड़ें.\nशाहिद शम्स एह फिलिम का बारे में बतवले कि एह फिलिम में पहिला बेर बिहार के पन्द्रह गो नेता नजर अइहें आ फिलिम के पूरा परिवार एक साथे बइठल देख सकेला. एकर एगो अउर खासियत बा कुल्लू-मनाली, आगरा आ दिल्ली के मनमोहक लोकेशन पर भइल शूटिंग बा.\nरानी चटर्जी संग शमीम खान के जोड़ी फिलिम ’गुलाम’ में


'हो गईल बा तोहरा से प्यार सजनी' के मुहुर्त | Anjoria\nPosted by Editor | Jan 19, 2013 | फिल्म, मनोरंजन |0|\nपिछला दिने मुम्बई के “एम् ४ यु” स्टूडियो, लोखंडवाला में सिनेमा भोजपुरी के चर्चित शख्सियत हरीश जायसवाल अपना दोसरकी फिलिम “हो गईल बा तोहरा से प्यार सजनी” के मुहुर्त कइलन. एहसे पहिले ऊ विवादास्पद फिल्म “कजरा मोहब्बत वाला” बना चुकल बाड़न . एह मौका पर हरीश जायसवाल के कुछ करीबिओ लोग नदारद रहल. फिलिम के नाम मुहुर्त का दिने ना बतावल गइल काहे कि नाप पर कवनो एक राय बनत ना लउकल.\nमुहूर्त का मौका पर अनेके जानल मानल हस्ती लोग मौजूद रहल.\nहरीश जायसवाल एग फिलिम से अपना बेटा प्रणित जायसवाल के नायक बना के परदा पर उतारे जात बाड़ें. नवोदित अदाकारा दीपिका सिंह अपना खास भूमिका में आपन जलवा देखइहें एह फिलिम में. आज जब सिनेमा भोजपुरी के कुछ लोग साफ्ट पोर्न के रूप देबे में लागल बा, हरीश जायसवाल के अपना बेटा के ले के फिलिम बनावल एगो बढ़िया काम बा. बाप बेटा के जुड़ला से उमेद कइल जात बा कि एगो गंभीर फिलिम बनी.\nहकीकत से प्रेम कइल आ सपना देखे से दूर रहे वाला हरीश जायसवाल भोजपुरी के यथार्थवादी निर्माता हउवें.\nPrevious‘मायके मत जइयो हमरी जान’ प्रदर्शन खातिर तइयार हो गइल\nNextचिन्तन शिविर कांग्रेसी चिन्ता के स्वर दिहलसि


भाजपा : लड़िका के गोड़ बिछिलाइल त बूढ़वन के मौका मिलल उपदेश झाड़े के – टटका खबर\nNov 10, 2015 आडवाणी, जोशी, बिहार के हार, बिहारी बाबू, भाजपा\nपिछला डेढ़ साल से सटकल छेद अब खुले लागल बा आ डकार आ पाद दुनू निकले लागल बा. लोकसभा में शानदार जीत का बाद राज्यन में जीत के सिलसिला जबले चालू रहल तबले मोदी के विरोधी आ भाजपा के भितरघाती आपन मुँह बन्द क के सटकल रहलें. दिल्ली के हार का बाद तनिका मौका मिलल रहुवे बाकिर ओतना हो हल्ला ना भइल. बाकिर बिहार में हारते भाजपा के सगरी खखुआइल नेतवन के मुँह से आवाज निकलल शुरू हो गइल बा. आ एहनी में एके बात काॅमन बा कि सभे सरकार के मलाई से दूर रहला का चलते नाराज बा. बात बकबकवा बिहारी बाबू के होखो भा मार्गदर्शन मंडल में रिटायर करा के राखल आडवाड़ी, जोशी, का साथही शंता कुमार, यशवंत सिन्हा, अरुण शौरी, गोविन्दाचार्य वगैरह नेता लोग पब्लिक में बयान दे के भाजपा के किरकिरी करावे में बिजी हो गइल बा.\nइहे आडवाणी रहलन से दू दू चुनाव में भाजपा के नेता बन के पीएम बने के सपना देखत चुनाव लड़लन बाकिर दुनू बेर भाजपा के हार के सामना करे के पड़ल. तब त इनका याद ना रहल जिम्मेदारी सकारे के बाकिर अब इहो बिहार के हार वाला हार पहिरे वाला के तलाश में जुट गइल बाड़न.\nभाजपा के कुछ मेहराइल बम पटाखो एह हार के घाम में सूख के टनटना गइल बा आ लागल बा धमाका करे में. अइसनका लोग में हुकुम नारायण यादव आ भोला सिंह के नाम लिहल जा सकेला. एह लोग के एहसे मतलब नइखे कि भाजपा के कमजोरी खोजल जाव आ ओकरा के ठीक करे के कोशिश होखो. एह लोग के अबहियों सत्ता के रोटी दे दीहल जाव त जयकारा करे लागी लोग.\nबूढ़वन के बयान अइला का बाद भाजपा का तरफ से कहल गइल बा कि पार्टी जरुरत का हिसाब से एह लोग से बात कर ली. पार्टी का तरफ से कहल गइल बा कि कवनो नेता सार्वजनिक बयानबाजी मत करे आ ई काम बोलतुए लोगन पर छोड़ दीहल जाव बाकिर लागत नइखे कि सत्ता के मलाई चाभे खातिर खखुआइल नेतवन पर कवनो असर पड़़ल बा.\nभारत के नयका संचार उपग्रह जीसैट-15 के सफल प्रक्षेपण


तोहरा से राजी ना ए बलमुआ – बतंगड़ 56 – Anjoria\nअक्टूबर 16, 2017 तोहरा से राजी ना ए बलमुआ, बतंगड़\nआजु एगो गीत बरबस याद आ गइल – तोहरा से राजी ना ए बलमुआ, तोहरा से राजी ना. हमके नीम्बुआ बिना तरसवले बलमुआ तोहरा से राजी ना. एह प्रेमगीत में नायिका के ओरहनो बा आ प्रेम निवेदनो बा. बाकिर जालिम बलमुआ समुझे तब नू बाति बने. पहिले सुनत रहनी कि अगर कवनो लालसा, वासना, कामना पूरा भइला बिना आदमी के मौत हो जाय त ओकरा प्रेत बने के अनेसा बनि जाला. साथही इहो सुने में आवेला कि कलियुग में आपन सगरी सरग-नरक एहिजे भुगत लेबे पड़ेला.\nएह घरी एह तीनो बाति के नमूना साक्षात देखे के मिल रहल बा. मोदी का दुकान में बहुते लोग मनसा रखले रहुवे कि कवनो ना कवनो काउन्टर सम्हारे ला मिल जाई आ ओहु लोग के रोजी रोजगार बनल रही. बाकिर मोदी एह लोग के लालसा पूरा ना होखे दिहलन आ तबे से एह लोग के रहि-रहि के प्रेत बाधा घेर लेत बा. एह पीड़ित लोगन में शूरबीर से ले के बयानवीर लोग के देखल जा सकेला. खास क के बिहारी सिन्हा आ झारखण्डी सिन्हा के पीड़ा देखे लायक होला, सिन्हा लोग के बात आइल त याद पड़ गइली तारकेश्वरी सिन्हा. अपना राजनीतिक जीवन के आखिरी दौर में ऊ राजनीति के बैरोमीटर बन गइल रही. उनुकर खासियत हो गइल रहल कि एन चुनाव का मौका प पलटी मार जासु आ जीते वाला गोल छोड़ि के हारे वाला गोल में शामिल हो जासु. बाकिर तबहियों उनुका के अपना गोय में शामिल करा लेत रहलें कवनो ना कवनो गोल.\nझारखण्डी सिन्हा के त चुनावो लड़े जोग ना मनले रहल भाजपा तबहियों उनुका भरपूर उमीद रहल कि कवनो ना कवनो मिनिस्टरी मिलिए जाई. बाकिर उनुकर पीड़ा तब अउर बढ़ु गइल जब पता ना कवना कारण चुनाव हारत जेटली के त मौका मिल गइल बाकिर झारखण्डी सिन्हा के ना. रहि-रहि के उनुका बयानन में एह पीड़ा के आह सुनातो रहेला. आ एह लोग के पीड़ा का साथे आपनो कराह मिलावत विपक्षियन के आवाज से गजबे कोलाहल मच जाला. मौका कुमौका अपना खामोशी के तूड़त बिहारीओ सिन्हा आपन बयान फेंकत रहेलें. काहें कि खबर में बनल रहला ला ई जरुरी होला. एह बेचारा के पूरा आस रहल कि भाजपा इनका के आपन एनटीआर भा एमजीआर बना ली आ बिहार के चीफ मिनिस्टरी इनका गोड़ प चढ़ा दी. बाकिर इनका मालूम नइखे कि इनका नाम में आर शामिल नइखे एहसे एनटीआर भा एमजीआर के सपना इनका तबले ना देखे के चाहीं जबले कवनो जोतिषी से सलाह लेके ई आपन नाम नइखन बदलि लेत. आ अब त समयो बीत गइल बा इनका ला. से अब का ओढ़ावेलऽ चदरिया हो चलन का बेरा. चुपचाप नामजप कइल करसु त शायद टिकट भलही मत भेंटाव हो सकेला कि कवनो ठेहा मिल जाव नामजप करत रहे ला.\nजीयते प्रेत योनी मैं घूमत बँड़रात लोगन में एगो अधबूढ़ जवानो शामिल हो गइल बा. जे पुरनका बूढ़ के पद सम्हार लिहले बा. ई पद ह पीएम इन वेटिंग के. ओकरा लालसा पुरावे ला गाय के माँसभोज देबे वाला उनुकर गोल उनुका के मंदिरे मंदिरे घुमावत बा एह घरी. आ उनुका के देखि के गुरुजी के कहल बाति याद आ जात बा कि जहिया हिन्दू एकवट जइहें तहिया जालीदार टोपी पहिर के आ चरखाना के गमछा कान्ह प डाल के इफ्तार करे वाला नाम से हिन्दू बाकिर सुभाव आ रहन से अहिन्दू नेतवो कुरता का उपर से जनेऊ पेन्हल शुरु क दीहें. से एह अधबूढ़ के मंदिरन के परिक्रमा करत देखि के ओतना अचरज नइखे होत जतना ओह मंदिरन के पंडितन के देखि के होत बा जे एगो गैर हिन्दू के बिना संस्कार करवले ओकरा से पूजा करावत बाड़ें. नमाजी का स्टाइल में हवन प बइठे वाला एह अधबूढ़ के रिलीजन का ह से त पता चलो पहिले. अलगा बाति बा कि इनकर असल नाम का ह सेहु आजु ले पता नइखे लाग पावल.\n(अतवार 8 अक्टूबर 2017 का दिने कोलकाता से छपे वाला अखबार समाज्ञा में अँजोर भइल.)


लतखोर – Anjoria\nलतखोरन के सुधरीहें सीमा सिंह\nलतखोर शब्द के इस्तेमाल हमेशा खल किरदार ला भा ओह आदमियन ला होला जे पिटइलो का बाद सुधरे के नाम ना लेसु. अब भोजपुरी डासिंग क्वीन सीमा सिंह एही नाँव के एगो भोजपुरी फिलिम करत बाड़ी. ‘लतखोर’ के निर्देशक हउवन अजय श्रीवास्तव आ खेसारी लाल यादव अउर मोनालिसा एह फिलिमपूरा पढ़ीं…\nअभिषेक फिलिम प्रोडक्शन के फिलिम ‘लतखोर’ के संगीतमय मुहूर्त पिछला दिने मुंबई के जीपट्रैक स्टुडियो में गाना रिकार्डिंग क के कइल गइल. निर्माता अभिषेक कुमार के एह फिलिम के निर्देशन अजय श्रीवास्तव करत बाड़न. फिलिम में सुपरस्टार खेसारीलाल, मोनालिसा, अक्षय श्रीवास्तव, सोनाक्षी सिंह, गौरी शंकर, सीमा सिंह आ राज प्रेमीपूरा पढ़ीं…


सरकारी लोकपाल के मिलल अन्ना के सर्मथन केजरीवाल के मायूस करा दिहलसि – टटका खबर\nनयी दिल्ली . 15 दिसंबर (वार्ता) आ आपा के राष्ट्रीय संयोजक अरविंद केजरीवाल के अफसोस बा कि अन्ना सरकारी लोकपाल विधेयक के काहे मान लिहलन. उनका लागत बा कि अन्ना के एह बारे में गलत समुझावल गइल बा तबहिएं उ एकर समर्थन कइले बाड़न.\nकेजरीवाल के कहना बा कि एह लोकपाल से एगो चूहो के सजा ना दिआ पाई. कहलन कि आ आपा जनलोकपाल ला आपन आन्दोलन जारी राखी.\nTags: अन्ना, केजरीवाल, लोकपाल


मोर्चाबंदी | CinemaBhojpuri.in\n‘मोर्चाबन्दी’ पहिलका कॉपी बाहर आइल\nSeptember 28, 2012 - इण्डस्ट्री न्यूज, फिल्म\n- Tagged: मोर्चाबंदी\t- no comments\tरौनक क्रियेशंस आ सिल्वर स्क्रीन क्रिएशंस के फिल्म ‘मोर्चाबन्दी’ के पहिला कॉपी लैब से बाहर आ गइल बा. गीता श्रीवास्तव निर्मित एह फिल्म के लेखक, निर्देशक, गीतकार, आ संगीतकार संजय श्रीवास्तव. मुख्य कलाकार बाड़ें – मनोज टाईगर, राजीव दिनकर, श्रीकनकनी, प्रीति अउर रंजीव वर्मा. (स्रोत शशिकांत सिंह, रंजन सिन्हा)\nJune 12, 2012 - कलाकार, फिल्म\n- Tagged: मोर्चाबंदी, राजीव दिनकर\t- no comments\tअभिनेता राजीव दिनकर एह घरी आमिर खान का नक्शे क़दम पर चलत आपन बॉडी बनावत बाड़ें. राजीव दिनकर अइसन करत बाड़न फिल्म ‘मोर्चाबन्दी’ ला जवना में उनुकर जबरदस्त एक्शन बावे. शूटिंग सुल्तानपुर में भइल जहवाँ एगो राईस मिल में उनुका पर खतरनाक फायर स्टंट फिल्मावल गइल जवना बाद खुशी से…\nMay 29, 2012 - कलाकार, फिल्म\n- Tagged: मोर्चाबंदी, राजीव दिनकर\t- no comments\tलेखक-निर्देशक संजय श्रीवास्तव क फिल्म ‘मोर्चाबन्दी’ के शूटिंग सुल्तानपुर में पूरा करा लिहल गइल. रौनक क्रियेशन अउर सिल्वर स्क्रीन क्रियेशन के बैनर तले बनत ‘मोर्चाबन्दी’ क निर्माता हई गीता श्रीवास्तव. एहमें मनोज टाईगर, राजीव दिनकर, श्री कनकनी, प्रीती अउर रंजीव वर्मा के मुख्य भूमिका बा. कथा, गीत आ संगीत खुद…\nFebruary 4, 2012 - इण्डस्ट्री न्यूज, कलाकार, गीत संगीत, फिल्म\n- Tagged: मोर्चाबंदी, मोहन राठौड़\t- 1 comment\t‘सुरसंग्राम’ के जरिये भोजपुरी प्रेमियन के दिल में उतर चुकल गायक मोहन राठौर अब भोजपुरी सिनेमा में बतौर मुख्य नायक अपना पारी के शुरुआत करे जात बाड़न. फिल्म के नाम ह ‘मोर्चाबन्दी’ आ एह में मोहन राठौर का अलावे मनोजो टाईगर नायक के भूमिका में नजर अइहें. पिछला दिने मनोज…


बब्लु सिंह जी के लिखल भोजपुरी लघु कथा रीत ह जमाना के | जोगीरा\nHome भोजपुरी साहित्य भोजपुरी लघुकथा बब्लु सिंह जी के लिखल भोजपुरी लघु कथा रीत ह जमाना के\nबब्लु सिंह जी के लिखल भोजपुरी लघु कथा रीत ह जमाना के\nपरनाम ! स्वागत बा राउर जोगीरा डॉट कॉम प , रउवा सब के सोझा बा बब्लु सिंह जी के लिखल भोजपुरी लघु कथा रीत ह जमाना के ( Bhojpuri Laghu katha Rit h jamana ke) , पढ़ीं आ आपन राय जरूर दीं कि रउवा बब्लु सिंह जी के लिखल भोजपुरी लघु कथा (Bhojpuri laghu katha ) कइसन लागल आ रउवा सब से निहोरा बा कि एह लघुकथा के शेयर जरूर करी।\nकरवट फेरत फेरत परेशान हो के, अपना ऊपर से राजाई हटा, सलोनी उठली आ आपन मोबाइल निकाल के आदतन मैसेज चेक कइली !\nमैसेज त ढेर लो के आइल रहे लेकिन मन से केहू के रिप्लाई ना देहली ! आ देती भी केंगा, ज़ब दिमाग में हजारो सवाल अपने में लडाई करी त आउर कुछु मनवा के कइसे भायी !!\nबाहर ठंढी बहुत रहे, लेकिन उनका जिनगी के उथल पुथल के गर्मी, ओह ले जादा रहे त एह दुनो के कुश्ती में जुकाम – बुखार आपन हाज़िरी लागा देहलस !!\nसलोनी कॉलेज में टॉप कइला के बाद, आपना रंग बिरंगी सापाना के सँजोवत रहली, परब त्यौहार के महीना रहे त उनकर पापा कहलें कि अबकी के परब गाँव में मनी आ पूरा परिवार गाँव आ गइल !!\nअउरी भोजपुरी लघु कथा पढ़े खातिर क्लिक करीं\nइंसान के कहाँ पता रहेला कि अभी का हो रहल बा आ आगे का होई, ऊपर बइठल डायरेक्टर साहब (भगवान) जइसन चाहिले, एह जीनगी के रंगमंच पर, अऊसने सभ केहू आपन पात्र निभावेला !! अंतर एतने बा कि पर्दा के पीछे से ना, उन्हा के लोगवा के दिमाग में ओह तरीका के बात घुसा दिले जवन करावे के रहेला !!\nहँसी ख़ुशी से दिन बीतत रहे, रात हो गइल रहे, सलोनी आपना बाबा के खाना दे के लवटत रहली त उनका कान में जवन बात सुनाईल, उनके रुक के सुने पर मजबूर कर देहलस !\nउ आवाज़ उनकर बाबा के रहे, सलोनी के पापा से उनकर बाबा कहत रहलन कि —\nबबुआ बात भइल ह बबुनी के होखे आला ससुर से, उ कहत रहलें ह कि एह महिनवा बाद देखउकी हो जाव, आ हमरो इहे मन बा कि अगिला लगन में बिआह हो जाइ त ठीक रहीं ! अइसन रिश्ता नसीब से नु मिलेला !!\nएतना सुनत कहीं कि सलोनी के जियारा धक्क से कर गइल, अइसे बुझाइल जइसे पूरा जीनगी रुक गइल,\nइ का भइल ए दादा मन उनकर कुहुक उठल, मनवा में एगो सवाल उठल कि कम से कम एक बेर हमरा से त पूछे के चाही !!\nलेकिन हमनी के संस्कारी समाज में कवनो बेटी के आँख के पानी एतनो ना उत्तरेला कि उ घरवाला लो से सामने कहें के कुछ सोंच भी सके, समझावे आ मनावे के हक महतारी के देहल गइल बा, जवन उनकर मम्मी आपन काम बखूबी निभवली !!\nहमेशा चिड़िया नियन चहचहात सलोनी के जुबान खामोश हो गइल रहे, उनका कुछ समझ ही ना आवे कि करी त करी का, कहीं त कहीं का ! भरल मन से बिना खइले बिछौना में घुस गइलीं, आ हजारो विचार उनकर दिमाग में उछल खुद मचावे लागल !\nकेतना ख्वाब रहे उनकर जवन उनका लागत रहे कि सभ दूर जा रहल बा, आपना हौसला के उड़ान दे के, आपना मंजिल के हासिल कर के, आपना पापा के चेहरा पर मुस्कुराहट लिआवे के, एगो छोटहन ख्वाब, लगे आ के दूर जात महसूस होत रहे !\nअइसन हजारो बात के साथे साथे, इहो मनवा में कसक रहे, कि सखी लो का सोंची कि दूर आसमान में उड़े वाली चिड़िया के पँख कुतर देहल गइल !\nजमाना के इहे त दस्तूर बा, बेटी पराई ही होले, लाख बाबूजी प्यार करीहे, आपना सीना से लगा के राखे चहीहें, लेकिन घोड़ा बेच के ओह दिने सुतेलन, जहिया आपना चाँद के टुकड़ा के कन्यादान कर देलन !\nआ सलोनी त रंग बिरंगी तितली रहली, भले ओह रात उनकर सारा रंग गायब हो गइल रहे, लेकिन विधाता के केतना नीमन उपहार बेटी लो के मिलल बा कि उम्र के ओह दहलीज पर समझदारी आ जाला !\nतकिआ में चेहरा छुपा के रजाई के अंदर फुट फुट के रोवत रहली, आ ओह आंसू में शिकायत ना रहे, ओह आंसूवन के धार में, इनकर आपन पहिलका छोट छोट सपना आ ख्वाब निकलत रहे, कि आवे वाला जीनगी के सपना सजावल जा सके आ पापा के पगड़ी, मम्मी के शान आ परिवार के आन पर कवनो आँच ना आवे !\nरोवत रोवत कब आँख लाग गइल पते ना चलल, सुबह उठली त मन हल्का रहे, आ रहे त घर के हर कोन्हरी से प्यार………………………..!!\nरीत ह जमाना के\nपिछला लेखफिल्म मंदिर वहीं बनायेंगे बिहार-झारखण्ड में एक साथ प्रदर्शित होगी\nअगिला लेखरवि किशन लाइव बैंड के साथ करेंगे तांडव\nगिन गिन बिती गईल परब के दिन


पुस्तक चर्चा – Anjoria\nCategory: पुस्तक चर्चा\nअक्टूबर 18, 2019 Editor\nभोजपुरी के मशहूर आ प्रतिष्ठित लिखनिहार डॉ अशोक द्विवेदी जी के लिखल किताब “भोजपुरी रचना आ आलोचना” के विमोचन 29 अक्टूबर 2019, मंगल का दिने दिल्ली में साहित्य अकादेमी के…\nसितम्बर 10, 2019 Editor\nदू दिन पहिले विमल जी के पत्रिका सँझवत के जानकारी आ सामग्री मिलल. एने कई एक महीना से हम थाकल महसूसत बानी जवना चलते अब अँजोरिया भा एकरा दोसरा साईटन…\nकहनी-अनकहनी – प्रकाशक का कहनी\nनवम्बर 20, 2017 Editor\nभोजपुरी साहित्यकार विनोद द्विवेदी के लिखल छोट छोट कहानियन के संग्रह “कहनी-अनकहनी” प्रकाशित हो गइल बा. एह संग्रह के बारे में प्रकाशक के कहनाम एहिजा दीहल जा रहल बा –…


टिकट से नाराज भाजपा कार्यकर्ताओं के वोट कहीं नितिन शर्मा की तरफ तब्दील ना हो जाए? नाराजगी और अंतर कलह से कमजोर हो रही शहर में भाजपा? – Roorkee Hub\nटिकट से नाराज भाजपा कार्यकर्ताओं के वोट कहीं नितिन शर्मा की तरफ तब्दील ना हो जाए? नाराजगी और अंतर कलह से कमजोर हो रही शहर में भाजपा?\nJanuary 23, 2022 January 23, 2022 Roorkee Hub\t0 Comments\nविधायक प्रदीप बत्रा का टिकट जब से भाजपा ने घोषित किया तब से ही शहर में लगातार भाजपा कार्यकर्ताओं में नाराजगी देखने को मिल रही है कई नेता तो खुलकर सामने आ रहे हैं और विरोध कर रहे हैं\nताजा मामला भाजपा ओबीसी के जिला उपाध्यक्ष राजेश वर्मा का देखने को मिला है खुल्लम खुल्ला प्रदीप बत्रा को भ्रष्टाचारी बता दिया है और अपना वीडियो सोशल मीडिया पर जारी करा ऐसे ही शहर में जगह-जगह भाजपा से नाराज दिखाई दे रहे हैं भाजपा के समर्पित कार्यकर्ता के मौजूदा हालात देखकर ऐसा लग रहा है जैसे पूर्व विधायक सुरेश चंद जैन के 2012 के इलेक्शन में देखने को मिला था ऐसे ही हालात इस बार 2022 के चुनाव में होते नजर आ रहे हैं\nसामने खुलकर बड़े नेता भी कहीं चुनाव में दिलचस्पी लेते हुए दिखाई नहीं दे रहे हैं सोशल मीडिया पर भी एक दूसरे के ऊपर पूरे बाण चलाए जा रहे हैं, इन सब से अंदाजा लगाया जा रहा है नितिन शर्मा मजबूत स्थिति में नजर आ रहे हैं व्यापारिक और भाजपा का नाराज वोट नितिन शर्मा की ओर जाता दिखाई दे रहा है\nशहर में चारों तरफ सहानुभूति की ओर से नितिन शर्मा का विकल्प जनता बेहतर मान रही है हालांकि भाजपा की ओर से नितिन शर्मा को मनाने की पूरी कोशिश की जा रही है लेकिन नितिन शर्मा निर्दलीय चुनाव के लिए अड़े हुए हैंऔर एक मजबूत चुनाव की ओर कदम बढ़ा रहे हैं ब्राह्मण समाज में नितिन शर्मा को अपना मजबूत विकल्प के तौर पर देख रहा है जिससे नितिन शर्मा को काफी मजबूत दावेदार रुड़की शहर के लिए माना जा रहा है वही नगर विधायक प्रदीप बत्रा का जगह-जगह विरोध देखने को मिल रहा है इसमें चाहे रामनगर के व्यापारी हो या फिर गीतांजलि विहार में लोग, जहां पर उन्होंने पोस्टर चस्पा कर दिए हैं कि ट्रांसफार्मर नहीं तो वोट नहीं 10 सालों से परेशान गीतांजलि विहार की जनता\nऐसे में भाजपा के लिए रुड़की की सीट निकालना काफी कठिन लग रहा है, हालांकि ऊंट किस करवट बैठेगा यह तो देखने वाली बात होगी\n← लंबे इंतजार के बाद कांग्रेस हाईकमान ने जारी की 53 प्रत्याशियों की लिस्ट, जल्द ही हो सकती है दूसरी लिस्ट भी जारी\nभगवानपुर विधानसभा के महेश्वरी गांव में विधायक ममता राकेश और कांग्रेस प्रदेश सचिव अभिषेक राकेश का ढोल नगाड़ों के साथ जोरदार स्वागत →\nसमीर आलम बने समाजवादी पार्टी युवजन सभा के अध्यक्ष रुड़की पहुंचने पर कार्यकर्ताओं ने किया भव्य स्वागत\nOctober 25, 2021 Roorkee Hub 0\nमहाराजा अग्रसेन चौक पर स्थापित की गई महाराजा अग्रसेन की भव्य मूर्ति\nDecember 23, 2020 December 23, 2020 Roorkee Hub 0\nमंगलवार को स्टार किड्स प्ले स्कूल गणपति विहार गणेशपुर रुड़की पर चौधरी गजेसिंह मैमोरियल ट्रस्ट के तत्वधान में होली मिलन कार्यक्रम आयोजित किया गया\nMarch 16, 2022 March 16, 2022 Roorkee Hub 0


हैदराबाद में मोनालिसा दिल जीत लिहली – Anjoria\nहैदराबाद में मोनालिसा दिल जीत लिहली\nसिनेमा भोजपुरी के हॉट गर्ल मोनालिसा क धमाल पिछला दिने हैदराबाद में देखे के मिलल जब मोनालिसा ‘‘आईओ 2013’’ में परफार्म करे गइल रही. ‘‘आईओ 2013’’ देश भर के चिकित्सकन के सम्मेलन रहल, जवना के आयोजन हाईटेक सिटी, हैदराबाद में कइल गइल रहुवे. एह मौका पर मोनालिसा के एगो डांस परफारमेन्स देबे के रहे. ओहिजा मोनालिसा ने एक से बढ़के एक गाना पर परफार्म कर के ओहिजा मौजूद लोगन के दिल जीत लिहली.\nभोजपुरिया दर्शकन के दिल क धड़कन मोनालिसा एह आयोजन में मौजूद चिकित्सकन के सरहला से गदगदा गइल बाड़ी.\nभोजपुरी दबंग के चेहरा बनली पाखी हेगड़े\nरानी के नयका भूमिका


फिल्म फेयर में छपला क बाद रिंकू घोष ला बधाईयन क लर लागल | CinemaBhojpuri.in\n- Tagged: रिंकू घोष\t- no comments\tफिल्म फेयर में छपला क बाद पूरा फिल्म इंडस्ट्री पर छा गइल नायिका रिंकू घोष के हर तरफ चर्चा बा, देश के कोना-कोना से रिंकू घोष के बधाई मिलत बा, कोलकाता से आइल एगो बधाई संदेश में कहल गइल कि ‘भोजपुरी सिनेमा क ई नायिका ऊ काम कर देखवली जवना ला बंगाली फिलिमन के नायिका तरसेली.’ बिहार से आइल बधाई संदेश में कहल गइल कि ‘रिंकू घोष भोजपुरी क शान अउरी बढ़ा दिहली.’ तमिलनाडु से आइल संदेश में कहल गइल बा कि ‘मनोज तिवारी आ रिंकू घोष साउथो में बहुत पापुलर बाड़ें.’ अजमेर के एगो महिला प्रशंसक के कहना बा कि फिल्म फेयर में छपला का बाद रिंकू के फैन फालोअरन के गिनिती बढ़ल बा. रिंकू घोष के प्रवक्ता क लगे लगातार बधाई फोन आवत बा. फेसबुको पर रिंकू घोष के बधाई देबे वालन के लर लागल बा. लोग एह नायिका का बारे में अधिका से अधिका जानकारी पावल चाहत बाड़ें. एगो संघर्षशील नायिका जानल चहले बाड़ी कि रिंकू घोष के कामयाबी के राज़ का बा? रिंकू घोष अपना सगरी चहेतन जे तहे दिल से धन्यवाद देत बाड़ी. (शशिकांत सिंह रंजन सिन्हा के रपट)\nमिलत जुलतपैतृक संपत्ति में बेटी के अधिकार मँगीहें रिंकू घोष (2)रिंकू घोष फिर निरहुआ के साथ (2)‘लाज’ बचावे खातिर जान पर खेल जइहें रिंकू घोष (2)रिंकू घोष के फिलिम ‘साली बड़ी सतावेले’ जल्दिए आई (2)अउरी बिंदास भइली रिंकू घोष (2)To the official site of Related Posts via Taxonomies.\tLeaveaReply Cancel reply


राजकुमार पांडे | Anjoria's Weblog\nTag Archives: राजकुमार पांडे\nदस का दम खाली सलमाने खान का लगे नइखे बलुक भोजपुरी सिनेमो में एह घरी नंबर वन खलनायक संजय पांडे आ नंबर वन निर्देशक राजकुमार पांडे के ‘दस का दम’ देखे के मिलत बा. ना समुझनी त चलीं बता देता बानी.\nदरअसल संजय पांडे आ राजकुमार पांडे अबले कुल दस फिलिम में एक साथ काम कइले बा लोग. एहमें से बेसी फिलिम सफलता के नया रिकार्ड बना दिहली स. संजय पांडे आ राजकुमार पांडे के जोड़ी के पहिला फिलिम रहे ‘कहिया डोली लेके अईबऽ’. साल 2003 में रिलीज एह भोजपुरी फिल्म से राजकुमार पांडे बतौर निर्देशक अपना पारी के शुरुआत कइले त संजयो पांडे के कैरियर के शुरूआत एही फिलिम से भइल.\nएकरा बाद राजकुमार पांडे जइसन दिग्गज निर्देशक संजय पांडे के लेके ‘दिवाना’, ‘देवरा बड़ा सतावेला’, ‘सात सहेलियां’, ‘लहरिया लूटऽ ए राजा जी’, ‘सईयां के साथ मड़ईया में’, ‘मैं नागिन तू नगीना’, ‘दुश्मनी’ आ पर साल के सबले बड़ हिट फिल्म ‘ट्रक ड्राईवर’ दर्शकन के दिहले, एह नौ फिलिमन का बाद अब एह जोड़ी के दसवीं फिलिम के नाम हवे ‘सौगंध गंगा मईया के’. एह फिल्म के शूटिंग आजुकाल्हु वाराणसी में चलत बा. एज दस का दम पर खुद राजकुमार पांडे संजय पांडे के तारीफ करत कहलन कि ऊ कमाल के इंसान हउवे आ उनुका साथे काम कइल बहुते नीक लागेला. संजयो पांडे राजकुमार के निर्देशन के तारीफ करेले कि उनुका निर्देशन में कलाकारन के पूरा प्रतिभा परदा पर आ जाला.\nत इहे ह भोजपुरिया ‘दस का दम’.\nइण्डस्ट्री न्यूज, कलाकार, फिल्मकार में प्रकाशित किया गया | Tagged राजकुमार पांडे, संजय पांडे\t| Leaveareply


(शनिचर, 8 अक्टूबर)\nतेलंगाना मुद्दा पर चलत आंदोलन का बीच कांग्रेस एह बाति से इंकार कइले बिया कि ओहिजा राष्ट्रपति शासन लगावल जा सकेला.\nकांग्रसी विधायकन का हंगामा का साथे पंजाब विधानसभा के सत्र खतम भइल.\nएनआईए दिल्ली उच्च न्यायालय का बाहर सात सितम्बर के भइल विस्फोट के मास्टरमाइंड मानल जात किश्तवाड़ के वसीम अकरम मलिक से शनिचर के दिन भर ओकरा से पूछताछ कइलसि.\nपश्चिम बंगाल के मुख्यमंत्री ममता बनर्जी विधायक बन गइला का बाद लोकसभा सदस्यता से इस्तीफा दे दिहली.\nगोवा के अवैध खनन मामिला पर पीएसी के रिपोर्ट लुका के रखे के आरोप सरकार पर लगावत भाजपा आपन रिपोर्ट जारी करे के कहले बिया.\nमहाश्वेता देवी शनिचर का दिने मुख्यमंत्री ममता बनर्जी के उनुकर चुनावी वादा के इयाद करावत नक्सली इलाकन से संयुक्त बल हटा लेबे के कहले बाड़ी. शायद उनुकर तमन्ना बा कि आम आदमी के जान लेबे में नक्सलियन के कवनो बाधा ना होखे.\nहिमाचल प्रदेश मुख्यमंत्री प्रेम कुमार धूमल शनिचर के रेणुका विधानसभा क्षेत्र के दिवंगत विधायक डा़ प्रेम सिंह का घरे जाके शोकाकुल परिवारवालन के सांत्वना दिहले.\nहिसार लोकसभा उपचुनाव में कांग्रेस के एतिहासिक शिकस्त देबे के गोहार लगावल टीम अन्ना आपन जनसभा आ प्रचार शुरू कर दिहलसि.\nजम्मू कश्मीर में दू गो फ्लाई ओवर बनावे खातिर एशियाई विकास बैंक 350 करोड़ रुपिया के करजा दिहल मंजूर कइलसि.\nकेंद्रीय विधि अउर न्याय मंत्री सलमान खुर्शीद के कहना बा कि आरएसएस के कवनो हक नइखे कि ऊ राष्ट्रीय सलाहकार परिषद के वैधता पर सवाल उठावे.\nभारत के निर्वाचन आयुक्त रहल जे. एम. लिंगदोह ने ‘राइट टू रिकॉल’ के समर्थन करत कहले कि चुनावी प्रक्रिया खातिर ई उपयोगी विचार साबित हो सकेला.\nभाजपा के राष्ट्रीय अध्यक्ष नितिन गडकरी के भाषणन के बिटोर ‘विकास के पथ’ के विमोचन शनिचर का दिने सिरी फोर्ट सभागार में एगो कार्यक्रम में मुख्य अतिथि श्री श्री रविशंकर कइले. कार्यक्रम के अध्यक्षता लालकृष्ण आडवाणी कइलन.\nकानून मंत्री खुर्शीद कहले बाड़न कि अन्ना राजनीति मत करसु आ अपना समाज सेवा में लागल रहसु. राजनीति करे खातिर राजनेता मौजूद बाड़न.\nकेंद्रीय ग्रामीण विकास मंत्री जयराम रमेश शनिचर का दिने कहले कि एहपर सोचे के जरूरत बा कि झारखण्ड अमीर राज्य होखला का बावजूद एहिजा के लोग गरीब काहे बा.कहलन कि झारखण्ड केंद्रीय मदद के पूरा इस्तेमाल नइखे कर पावत.\nइंडिया अगेंस्ट करप्शन शनिचर का दिने साफ कहलसि कि भठियरपन का खिलाफ ओकरा लड़ाई के आरएसएस से कवनो संबंध नइखे. बाकिर अगर केहू समर्थन करे त ओकरा के कइसे रोकल जा सकेला.\nटीम अन्ना के अरविंद केजरीवाल के कहना बा कि कांग्रेस के डर बा कि अगर लोकपाल बन गइल त ओकर कई गो मंत्री जेहल चलि जइहें आ एहीसे ऊ लोकपाल के विरोध करत बिया.\nभारतीय वायु सेना देश के राजधानी दिल्ली के वायु रक्षा कवच उपलब्ध करावे खातिर अपना हिंडन वायु ठिकाना पर लड़ाकू विमान तैनात करे के सोचत बिया.\nप्रधानमंत्री अगिला महीना चण्डीगढ़ के सिख स्मारक के उद्घाटन करीहें. एह स्मारक के निर्माण समय सीमा में कई बेर देरी हो चुकल बा.\nपंजाब के मुख्यमंत्री प्रकाश सिंह बादल केंद्र सरकार के निर्धारित गेंहू के नयका समर्थन मूल्य 1,350 रुपिया प्रति क्विंटल के खारिज कर दिहले बाड़न.\nप्रख्यात चित्रकार पाब्लो पिकासो के चोरी गइल दू गो पेंटिंग्स के सर्बिया में होखे पता चलल बा. एह पेंटिंग्स के दाम करोड़ों डॉलर बतावल जात बा.\nआसिफ जरदारी पाकिस्तान के आपदा पीड़ितन खातिर दुनिया भर से मदद माँगत बाड़े.\nअमेरिका के नेवेडा नियंत्रण केंद्र पर एगो जिद्दी कम्प्यूटर वायरस हमला कर दिहले बा. एहिजा से अफगानिस्तान आ दोसरा जगहा युद्ध मिशन खातिर अमेरिकी सैन्य ड्रोन विमान भेजल जाला.\nनोबेल पुरस्कार विजेता अर्थशास्त्री अमर्त्य सेन के कहना बा कि नालंदा विश्वविद्यालय के पुनर्स्थापना के बहुदेशीय परियोजना में देरी खातिर नौकरशाही पर निर्भरता कारण बा.\nयमन के राष्ट्रपति अली अब्दुल्लाह सालेह शनिचर का दिने कहले कि ऊ जल्दिये सत्ता छोड़ दीहें.\nअमेरिका चाहत बा कि भारत आ चीन से ओहिजा निवेश होखे.\nबीतल हफ्ता में भारत के विदेशी मुद्रा कोष में 1.22 अरब डॉलर के गिरावट आइल बा.\nअमेरिकी इतिहास के सबले बड़हन क्रेडिट कार्ड धोखाधड़ी आ पहचान चोरी करे वाला गिरोह के पर्दाफाश भइल बा जवन अबले 1.3 करोड़ डॉलर के हेराफेरी कर चुकल बा. एह गिरोह में कम से कम 13 आदमी भारतीय मूल के बाड़न.\nपश्चिम बंगाल में टायर निर्माता कंपनी डनलप आपन काम श्रमिक माहौल का चलते रोक दिहलसि.\nनवम्बर में होई 126 युद्धक विमान खरीद के घोषणा, कहले वायुसेना प्रमुख. ई करार 10.4 अरब डॉलर के होखी.\nअमेरिका में बेरोजगारी दर 9.1 फीसदी बरकरार बा.\nसंयुक्त राष्ट्र पाकिस्तान के 1.7 करोड़ डॉलर के सहायता दी.\nदिवंगत पॉप गायक माइकल जैक्सन के निजी चिकित्सक जांच अधिकारियन का सोझा सकार लिहले कि ऊ मरे से पहिले जैक्सन के खतरनाक एनेस्थीसिया दवाई प्रोपोफोल के इंजेक्शन लगवले रहले.\nचेतन भगत के कहना बा कि बॉलीवुड खातिर ऊ पटकथा लेखन ना करीहें. हालांकि उनुका किताबन पर फिलिम बनल बाड़ी सँ.\nअपना बहुप्रतिक्षित फिल्म ‘रा वन’ में काम करे खातिर रजनीकांत के तईयार कर लिहला का बाद शाहरुख खान अब सुपरहीरो पर आधारित गेम के परिचय करावे खातिर अमिताभ बच्चन के राजी करा लिहलन.\nअभ्यास मैच जीत के इंग्लैंड अपना दौरा के शुरूआत कर दिहलसि. एह मैच में ऊ हैदराबाद क्रिकेट संघ एकादश टीम के 56 रन से हरा दिहलसि.\nचैम्पियंस लीग मैच में समरसेट के हरा के मुम्बई इंडियंस फाइनल में चहुँप गइल.\nशुक का दिने भइल फीफा विश्वकप मुकाबला में इक्वाडोर वेनेजुएला के 2-0 से आ अर्जेटीना चिली के 4-1 से हरा दिहलसि.\nसानिया के बायां घुटना के ऑपरेशन भइल. आपरेशन सफल बतावल जात बा.\nपाकिस्तान के आतंकवाद निरोधी एगो अदालत श्रीलंकाई क्रिकेट टीम का बस पर साल 2009 में लाहौर में भइल हमला में शामिल एगो आरोपी के जमानत पर रिहा कर दिहलसि.\nजापान ओपन का फाइनल में भिड़िहें नडाल आ एंडी मरे.\nविश्व मुक्केबाजी चैम्पियनशिप में भारत के विकास कृष्ण के कांस्य पदक मिलल.


कबहुँ न नाथ नींद भरि सोयो – Anjoria\nजुलाई 4, 2015 कमलाकर त्रिपाठी, कहानी, पाती, भोजपुरी\n– कमलाकर त्रिपाठी\nबाँके बिहारी घर से दुई-तीन कोस चलल होइहँ कि ओनकर माई चिल्लइलिन, ”रोका हो गड़िवान, दुलहिन क साँस उल्टा होय गइल.“\nबाँके लपक के लढ़िया के धूरा पर गोड़ राखि के ओहार हटाय के तकलन – ”का भइल रे?“\n”होई का ए बाबू, अब अस्पताल गइले का फायदा, दुलहिन बचिहें थोरो!“\n”बँचल-बे बँचल अपने हाथ में बा! अरे आपन काम करे के चाहीं, बाकी भगवान पर छोड़ा. चला हो बुझावन. बरधन क तनी अउर बढ़ाय के हाँका.बखत थोरै बा.“\nबाँके लढ़िया से नीचे उतरि अइलैं. बुझवना पैना लेके खोदलस ”ओ-ओ तत्-तत् चल रे….“ चिर्र-चिर्र चोंय-चोंय… लढ़िया फिर उहै चाल. आधी रात क समय. आगे-आगे बाँके बिहारी लालटेन लेके राह देखावत. पीछे बुझावन, बैलगाड़ी हाँकत. कबो-कभार तिवराइन क कँहरब, साँस के घरर-घरर आ बाँके के माई के रहन-समुझावल.\n”अब बस करतिउ दुलहिन. तोहरे रहले कवन सुख, गइले कवन दुख. बीस बरिस होइ गइल, जोगवत बीतल. कगजै के दोना लेखिन. आज साँस, परसों बोखार. लगबे ना कइल कि हमरहूँ घरे पतोह आइल. सोचलीं कि बुढौती कवनो किनारे लगि जाई. केहू एक लोटा पानी त देई. इहाँ त नाती-पतोह के पिसाब-पखाना में बुढ़ौती तरत बाय.“\nबाँके के काने में कुछ सुनाई परल, कुछ नाहीं. लेकिन मेहरारू के एह समय पर महतारी क बोलल नीक नाहीं लगल. पिछउँड़ होइके डपटलैं, ”क रे माई, तोके एही टाइम भुनभुनाए के मौका मिलल! कहलीं घरहीं कि रहे दे. लेकिन मनले नाहीं. जतनै करबै ओतने बोलबै. एसे त न करते, तबै नीक रहत. अब बइठि के परान निकरल अगोरीं कि दवाई-बिरो करीं.“\n”का करब बोलि के बाबू! के सुनी! जेके सुने के रहल ते त कब्बै चलि गइल. अब बइठि के आपन दिन अगोरत रहलीं त पतोहे क समय देखत हईं. तोहरे जइसन पूत जौन न देखावैं बाबू! अरे ई कुल्ह लिखल नाहीं होत त का करेके बइठल रहतीं!“\nबाँके चुपाय गइलैं. ढेर बोलतैं त बाति बढ़त. मेहरारू त मेहरारू, माई के कइसै छोडैं! दुनिया भ के अकिल, पोथी-पुरान कुलि ई दूनो मेहरारू के सामने दुई कौड़ी के. माई त माई हौ, सत्तर-बहत्तर से बेसीअ होई, के जानै अउरो ज्यादा, बाकिर जांगर हाथी के. न कब्बो सर्दी बुखार छुअलस न कौनो चोट-चपेट. बोली टाँय-टाँय, जवान का बोली! लरिकाई से जबसे बाँके होस सम्हरलै तब से महतारी क ईहै बोली. बाप सुतलै रहैं कि माई कूचा-झाड़ू लेके अँगना बहारत ओसारे पहुँचि जाय. कुछ खुसुर-फुसुर बताउ आवे. कुछ काल्हि के ओरहन, कुछ आज के काम सँउपल. दादा कब्बो-कब्बो घुड़कैं त माई पटाय जाय आ कब्बो माई डपटि के ओनहीं के चुप कराय दे. बाँके सोचैं कि ओके डपटले, जुलाब होइ जाला का कि दादा तुरंते लोटा ले सिवाने चलि देलें! अब जो निपटले के जोर न रहे त गोरू के सानी-पानी करे लगें नाहीं त लवटले के बादै. कान पर जनेव तउधिक चढ़लै रहै, जब तक दूनो लुलुहा सानी में न बोरि उठै. माई तउधिक नहाय धोय के पाठ करे बइठ जायँ.\nसुनि जननी सोइ सुत बड़भागी.\nजेहि पितु बचन राम अनुरागी..\n– ”बाँके, उठबो करबा कि सुतलै रहबा!“\nबाँके गुड़िआइल-मुड़िआइल उठैं. चादर ओढ़िके बइठले-बइठले एकाध झोंका फिर मारि लें, किताब खोलले. आधा पढ़ाई, आधा रामायण में बाझि जायँ. अंग्रेजी साइंस कठिन लागै. अँखिया बंदो रहै त चौपाई पढ़ाय, खुललो रहै त चउपइए पढ़ाय. माई कब्बौ न डँटलस न डपटलस. बाकिर बाँके के नीके-बउरे पर ओकर अहकल बाँके के ऊपर अइसन असर कइलस कि बाँके फुरै बाँके होय गइलन.\nजेही देखै तेही कहै ”अरे ई सुन्नर तिवारी के भाग में कहाँ! ई त कुल्ह बाँके के महतारी क तपस्या ह बाबू, जौन फरत-फूलत बाय.“ जेस-जेस बाँके बढ़लै वइसै-वइसै ओनकर त कम, ओनके महतारी के नाव गाँवै-गाँव महकल. गाँवै गाँवै घूमै हाथी जेकर हाथी, तेकर नाँव.\nगाँव के कंकड़हिया राहि ओराइल त चाकर बड़की सड़क मिलल. लढ़िया के चुर्र चूँ कम भइल. बरधन के कुछ चालि तेज भइल त बाँके रहि-रहि के पिछड़ जायँ. बाँके के माई से नाहीं रहि गइल. पतोहे के कहँरल छोड़ि के लइका के ओर चिरउरी कइलिन, ”बाबू कतना पैदल चलबा, ललटेनिया जुअवा में बान्हि द आ अपने बुझवना लग बइठि जा. हाली-हाली चलबा त गोड़वो पिराई.“\nबाँके सोचले कि कहीं कि क रे, तोर हमरे गोड़ पिरइला के एतना चिन्ता बाकिर पतोह हाँफत-हाँफत अधमुअलि हो गइल, तब्बो ओके घर से बहरा नाहीं निकरे दिहले! लेकिन सोचते मन दहलि गइल. माई फेरू रोवे-सरापे लगी. दुलहिन बिहोसियो में अगर सिसके लगिहें त अउर जौन जियले क दुइ-चार पइसा भरोसा बाय ऊहो कम होइ जाइ. बाँके लपक के लढ़िया के बाँस पकरि लेहलें. अब ललटेन क कौन जरूरत. पक्की सड़क पर त पहिया अपने आपे ढुरकत चलि जाला. आ स्टेशनों त दुइए कोस रहि गइल. ललटेन पटिया में लटकाय के बाँके लम्मा-लम्मा परग डारे लगलै. दुलहिन क कहँरलो कम हो गइल. हचका-गड़हा क जब कुछ आराम बुझाइल त माइयो के आँखि लग गइल.\nआधी रात क समय. दू बजे रात वाली गाड़ी पकड़े के रहल, जवन बिहाने गोरखपुर पहुँचि जाय. बाकिर अबहीं बैलगाड़ी के कम-से-कम दुइ घंटा के राहि. एक एक मिनट पहाड़े जस बीतै. दुलहिन क साँस जोर से चलै त डर लगै कि अबै खतम न हो जायँ आ पटाय जायँ त डर लगै कि जान बाय कि नाहीं. बाँके के लगल कि दुलहिन कुछ कहति बाटिन. पटिया पकरि के कमरा फाँफर कइलैं, ”का हो, कुछ कहति हऊ का?“\n”ऊपर चलि आईं महराज, केतना पैदल चलब, आ कौन अब जियले के लच्छन बाय कि ई लहासि ढोअत हईं! अरे अब गइले के समय त गोड़ हमरे लगे रहे दीं!“\nबाँके बूझि गइलैं कि माई करेरे सूति गइल बाय, नाहीं त दुलहिन क हिम्मत नाहीं परत कि एतना बोलि पउतिन. कुछ थकल, कुछ मोह, कुछ अमरख. बाँके रोकि ना पउलैं, ”अच्छा चला. कहति हऊ त बइठि जात हईं. बुझवना, तनी आगे दब त. कहा, का कहत हऊ?“\nआगे जूआ पर बुझावन, बीचे में बाँके, बाँसे के खपाची पर ढकल ओहार, ओमें दुलहिन, दुलहिन के अउर पीछे थकल-हकसल महतारी. बाँके तिरपाल हटाय के दुलहिन क हाथ पकरि के पुछलैं, ”कइसन बा तबियत?“\nका बोलै दुलहिन? जेतना दम बचल रहल ओतना लगाइ के त बोलय लेहलिन. बाकी बचल-खुचल साँस आँखि में उतरि आइल. बड़हन आँखि अउर निथरि गइल. एक त अन्हियार, दुसरे चकवा लेखा फइललि पुतरी. कुलि लोनाई-सुकुअरई गलि के अँखिए तक रहि गइल रहल. कुछ लालटेन के अँजोर जब आँखि पर चमकल तब बाँके के लगल कि लोर ढरकल बा. गाले पर से पानी पोंछि के बाँके पुछलै, ”का हो रोअत हऊ! कहूँ दुखात-पिरात बा?“\nकइसो जोर लगा के गटईं हिलवलिन, बाकिर ऊ हिलल नाहीं. खाली अँखिए नाचि के रहि गइल. मुँह से कुछ कहतिन लेकिन ऊ एस फइलल कि बुझाय ढेर दिन पर भेट भइले वाली हँसी होय. महतारी क डर आ लाज छोड़ि के बाँके मूड़ी उठाय के जाँघे पर धइ लेहलैं. दुलहिन क साँस जेतने जोर से आगे भागत रहल, बाँके क मन ओतने पीछे खसक गइल. बीसन साल पीछे. अइसहीं बाँके लौटत रहलैं घरे, गवन कराइ के, इहै बुझवना तब्बो गाड़ी\nहाँकत रहल, अइसनै हँसत-रोअत-लजात दुलहिन, अइसैं डरात- लजात बाँके. तब पीछे नउनिया रहलि, आज ओंही माई सूतलि बा. तब बाँके पढ़े देस-दुनिया, दुलहिन पढ़ै चउका अँगना. तिवराइन करैं पूजा-पाठ, महीनन चन्द्रायण व्रत. कौर-कौर बढ़ावै, कौर-कौर घटावैं. जइसे चन्द्रमा बढ़ैं, जइसे चन्द्रमा घटैं. सुनि के गाँव-जवार आहि-आहि करै.\nअइसन तपस्विनी के होइ रे! तिवारी बाँचें कथा-भागवत, लेकिन घर में अस दरिद्रै के बास कि कब्बो डेउढ़ी न लाँघै. जेस-जेस तिवराइन क पूजा-पाठ बढ़ै, तिवारी क चेलाही कमजोर परत गइल. चेलन के लड़िका सब पढ़िलिखि के शहर गइलैं, बूढ़-ठूँढ़ मरि-हरि के छुट्टी. के सुनै पोथी-पुरान, के चढ़ावै भागवत पर रुपया-पइसा. टूका-टटका जोरि-जोरि के कुर्ता-ब्लाउज के जुगाड़ होय इहै बहुत रहै.\nकभी-कभार सालि भर में केहू बड़का घर के मरनी करनी पड़ै तब सज्जा-छूअल पर काम बढ़ै, नाहीं त उहै पितरपख कै कमाई, बीस आना घर, अब चाहैं एक तिथि पर चार घर निपटै चाहे एक्को नाहीं. तिउराइन चउकठे पर अगोरतै रहि जायँ कि तिवारी क पुरनकी बगली कान्हे पर से लदल उतारीं, बाकिर तिवारी मुँह लटकउले पसीने पोंछें – ”यस्यामि अहं अनुग्रहणामि हरिष्यामि तद् धनै शनैः“\nहर बाति के जबाब पंडित लगे रहै. दुखो में मगन. सुखो में मगन. न तिउराइन सुदामा के मेहरारू लेखा रटिके जजमान किहाँ दउरावै, न तिवारी हहक के दुर्वासा क्रोध पुजावैं. दरिद्रई आ संतोष, जइसे गोड़ तूरि के दुआरे बइठ गइल होय. अइसने में सासुओ से बढ़ि के बीस गुना संतोषी पतोह. एकै पतोह, उहो एस सोहावन कि डेउढ़ी में गोड़ परतै बाँके के नोकरी लागि गइल. तिउराइन जवन पवलिन तवन लुटवलिन, न आगा देखलिन न पाछा. अपनो गइल\nबिटउओ क गइल आ पतोह से का पूछैं कि कवन चीज रखीं कवन चीज बाँटी. झाँपी बँटल, गहना बँटल, खेलवना बँटल, धोती बँटल – अइसन बँटल जइसन कि पार्वती जी कुरमिन-खटकिन के सोहाग बाँटै. बाँके कइसों एके राति रह पउलैं. छोट घर, ढेर नाता-रिस्ता वाले, न उठे क जगह न बइठे क जगह. कइसों-कइसों पूजा के कोठरी अलगिआवल गइल. आधा में सामान, आधा में भगवान. कोने अँतरे सकपकाइल-डेराइल दुलहिन आ ओसे चौगुना\nचिहुँकल बाँके. कब अइलैं, कब भोर भइल, जानिउ नाईं पउलैं. कुल्हि मान-मनउअल मने में रहि गइल. इनके बोली के ऊ तरसैं ओनके बोली के ई. गाँव भर में मेहरारू हल्ला कइलिन, का ए बहिनी, दुलहिन त अइसन ठस्स कि मुँहे ना खुलल. जब धान-पान कुटलैं में गइबे-बजइबे ना कइलिन तब का जानीं कि गाँव टोला में पतोह आइल बाय.\nतिउराइन छेंके लगलिन. ”भागि नाहीं देखतू ओकर. अउते बाबू क नोकरी लगि गइल. गउले-बजउलै से पेट चली! जनम त बीति गइल दुसरे के दुआरे ओर ताकत, अब जा के भगवान सुनलै. अबहिन तक बनवास भोगलीं, अब त दिन फिरल.“\nबाकिर तिउराइन क सपना सपने रहि गइल. बाँके आधा गुन माई के त आधा गुन बापे के पउलैं. जौन बिगड़े तौन अपना चलते जौन बनै दुसरे के. न महतारी के सुख पउलैं न बापे के. बाप क जाँगर खसकल, आँखि गइल, अब पोथियो-भागवत बाँचे लायक ना रहि गइले. अधिया-बटइया खेती, पेट भरे के हो जाय उहै बहुत. तिवारी-तिउराइन लइके के भजत दिन बितावैं, कब हमार सरवन अइहैं, कब हमार दिन फिरी. दुलहिन क कुल आस मनहीं में रहि गइल. दुइ चार महीना पर बाँके आवैं, एक दुई दिन खातिर. न माई निहारत अघाय न बाप बतिआवत. बचलिन दुलहिन, त टुकुर-टुकुर ताकैं, चउका-बरतन सम्हारैं आ अगोरत-अगोरत खटिया पर ढुरुक जायँ आ फेर तिउराइन के खोंखलहीं प जागैं. बाँके रातिभर कबों बापे के गोड़ दबाइ के मन जीतैं त कबौ माई के मूड़ दबाई के तरैं. जबतक दुलहिन क सुख-दुख जाने क फुर्सत मिलै तबतक गइलै क दिन आइ जाय. साल क साल बीतल. मुँहदुब्बर बाँके तिउराइन के दुख आ बापे के उमिर देखि के कबौं ना कहि पउलन कि माई, दुलहिन के शहर भेजि द. कुछ जनलैं, कुछ नाहीं. दुइ-दुइ लइका नुकसान भइल. दुलहिन क मान घर में न कम रहल न बेसी, लेकिन तिवारी-तिउराइन नाती क मुँह देखे के तरसि गइलैं. किरिया खाए के शहर में जो दुलहिन गइबो कइलिन त माई के डरे आ बाप के लिहाजे बाँके महीने बीस दिन में वापस पहुँचाय दें. नौकरी के कमाई पढ़ाई के करजे भरे में रहि गइल. जौन बचल-खुचल ऊ कच्चा मकान क पक्का बनावै में लगल. तिवराइन मोहायँ त बहुत, बाकिर दुलहिन क बेमारी पर पइसा फूँकल उनके हरदमे अखरे. ”का बताईं भागि के! भगवान के लइका के दुइ पइसा कमइयो नाहिं देखि जात बाय. एतना उमिर होय गइल. केतना बार मरि के जियलीं बाकिर अस्पताले क मुँह ना देखलीं. एकठे पतोहो आइल त उहो रोगे क घर. लइका त लइका गइल देंह दसा अलगे. रहे द दुलहिन, अपनै देखा. बुढ़वा-बुढ़िया भ के हम कइ लेब. का कहीं बाबू क भागि! देखा कब भगवान लिलारे चन्नन लगावैलैं.“\nदुइ तीन लइका के नुकसान भइले के बाद कइसों एक ठो बेटी बँचल. तिवराइन क कुलि हौसला पस्त. तिवराइन आपन करिहाँव सोझ करैं, कि तिवारी क मूड़ दबावै! आपन लइका सम्हारि नाहीं पवली, ई चिरई क बच्चा कहाँ पोसैं? टोला जवारे के मेहरारू तिउराइन के परवचन सुनैं, तिवारी दुअरे पर कथा बाचैं, लगे-लगे गाँव क जजमानी संभारै आ बाँके बाप-महतारी के अज्ञा अगोरैं. दुलहिन क देह जौन गिरल तौन उठल नाहीं. तिवारी पतोहे कै कँहरब सुनैं त पंडिताइन के ऊपर कोहराम मचाय डारैं.\nतिवारीइन करैं त बहुत, लेकिन बोलैं ओतनै. कुछ खर-बिरैया दवाई भइल, कुछ गाँव के वैद क काढ़ा चूरन, बाकिर दुलहिन जौन गिरलिन तौन उठलिन नाहीं. बाँके कबो मौका ताकि के पूछैं, ”कहतिउ त सहर चलि चलतीं, कब तक इहैं खर-बिरैया दवाई के सहारे परल रहबू?“\n”अब कहाँ ले चलब महराज. अगोरत-अगोरत त उमिर बीति गइल. केतना करवा चौथ आइलि चलि गइलि. बरिस-बरिस क बट-सावित्री बरत बीतल, नया पंखा से हम कब्बो आपकै देहि नाहीं हाँकि पउलीं. दुनिया तीरथ धाम कइलस, हमरे करम में काशी परयागो नाही लिखल बाय. भगवान चुनरी पहिरले एही घरे ले अइलैं, अब चुनरियै ओढ़ाय के आपके कान्हें पर घाटे भेजि दें, अउर का चाहीं.“\nबाँके बोलें का? आँखि क कमजोर बाप. करिहांइ के निहुरल, गटई थमले कहँरत महतारी. केकरे सहारे केके छोड़ैं. बियहले के बाद नौकरी लगल. सोचलैं दुई-चार पइसा जुटि जात, कहे सुने लायक दुई क घर किराया पर ले पउँतैं तब दुलहिन के ले जातैं, बाकिर बापे के पुरनके कर्जा से उबरैं तब न. गाँव जवार क खातिर. नात-रिस्तेदार क आइब-जाब. कुल सोचल जइसै क तइसै धइलै रहि गइल. इहो जीअल कौनो जीअल ह. कौने काम क मरदई, कौने\nक अकिल. बिआहे में गाँठि जोरि के केहूँ के आसरे कहू क बिटिया ले के चलि दे आ ओकरे मरले जिअले क खोजो-खबर न ले पावै! सबसे नीकै बनी के का होई जब अपनै कुलि बिगड़ जाई. बापे-महतारी क सरवन कुमार, गाँव-जवार क दुलरुआ अपने मेहरारू खातिर एक ठे लुगरिओ न जुटाय पावैं, अइसन पढ़ल-लिखल कौने काम कै!\nराहि ओराय गइल त सोचिओ ओराय गइल. बैल गाड़ी स्टेशन के राहि पर घूमि गइल. बुझावन पगहा तनलैं त दहिनवारी बरध पीछे गोड़ धरे लागल. शायद चक्का के आगे कौनो बड़ा ईंटा पड़ि गइल. बुझावन चिल्लइलैं ”बाबू तनि उतरल जाय चक्का कहूँ बाझि गइल बा. तनि पीछे से धक्का लगाय देईं.“\nबाँके हाथ खींचि के उतरल चहलैं बाकिर हाथ दुलहिन के गाले तरे दबाइल रहल. दहिने जाँघि पर दुलहिन क माथ, उठैं कइसे!\n”दुलहिन तनि माथ उठावा. चक्का फँसल बा. धक्का देबे के खातिर उतरल चाहत हई. दुलहिन के दम रहै तब न सुनै.“ अबहिन तक कुलि सुनतै रहलिन, मनतै रहलिन, बाकिर अबकी जइसै कुल मान, कुल रूप अँखियै में उतरि आइल. अइसन रूप बाँके जनम भर न देखलैं. लगल कि ‘नाहीं’ कहत बाटिन. चिल्लइलैं ”बुझवना, लालटेन त ले आव. माई के जगाव त तनीं.“\nलढ़िया खड़ी होय गइल. बुझावन ”काकी उठल जाय“ कहि के पीछे से लपक के पीढ़ई पर खड़ा होय गइलैं. दुलहिन क साँस जतने खिंचाय, जेतने लम्बा होय मुँह पर वइसै-वइसै हँसी बढ़त जाय. बिना आवाजै कै हँसी. दूनो कोना धीरे-धीरे फइलल, उभरल आँखि, अब का दुलहिन हाथ छोड़ें! जइसै हाथ पकरि के सबके सामने मड़वे में किरिया खाय के पंडित बिआह करउलै वइसन संजोग आजै मिलल. तब आवेके रहल, आज जाय के बाय. अइसन केकर भागि होई! सत्यवान सावित्री के जाँघी पर माथ धई के चलि देहलैं, सावित्री आपन परताप-तपस्या से सत्यवान के जमराज के हाथे से छोरि लेहलिन, इहाँ त उल्टा होय गइल. सावित्री के खातिर अब कौन बरत सत्यवान करैं! कौंनो अइसन बरत न पोथी पुरान में न गाँव के कहाउत में. बाँके क कुल देंह कनमनाय गइल. करेजा में हूक उठलि, बुझाइल कि चिल्लाय के रौइतैं छाती पिटतैं कपार फोरि देतैं तबो हूक न मिटत. लेकिन जे खुलि के हँसलस नाहीं ओकर रोअब कस!\nसाँस रुकि गइल. आसो रुकि गइल. तिउराइन चिल्लइलिन ”कहत रहली बाबू, एह हालत में न घर से चला. कौनो बचे क उम्मीद थौंरे रहल, बाकिर तू मनबा काहें! अब त राहि में परल निकरल न.“\nसीवाने में गाड़ी क घरघराइल सुनाइल. गाड़ी टीसन से खुलि गइल, एह जनम से दुलहिनो के छुट्टी मिलल. तिउराइन कुछ रोअत रहलिन, कुछ कोसत रहलिन, कुछ आपन भागि कुछ बेटवा क भागि. बाँके कान में कुछु न सुनाई परै. करेजा के हूक करेजा में रहि गइल. भगवान एतने के साथ लिखले रहले पूरा भइल. के जानो कबो कवनो सत्यावानों सावित्री कऽ परान यमराज से छोड़ाय पावैं. तब कउनो दूसर बरत होई, कौनो दूसर पुरान बनी आ गाँव-गाँव कथा कहल जाई.\nOne thought on “कबहुँ न नाथ नींद भरि सोयो”\nमहेंद्र तिवारी कहते हैं:\nजुलाई 5, 2015 को 10:35 अपराह्न पर\nएइसन कहानी हमरे दिल के हिला के रख दिहलय भारत में खासकर बडी जातियों में बहुओं को आज भी ग्रामीण इलाकों में खासी परेशानियाँ झेलनी पड़ती है और समस्या तब पेचिदा हो जाती है जब सास पढी लिखी नहीं होती नमस्कार


एके दिन में पचासी लाख – वेल डन इंडिया ! – टटका खबर\nJun 22, 2021 कोरोना, टीकाकरण, महाअभियान\nपूरा विश्व जब योग दिवस मनावत रहुवे तब भारत योग का साथही एगो अउर महाअभियान चला के एके दिन में नाहियो त पचासी लाख लोग के कोरोना वायरस के टीका लगा दिहलसि.\nदुनिया खातिर ई एगो रिकार्ड बन गइल जब एके दिन में अतना लोग के टीका लगा दीहल गइल. जान जाईं कि स्वास्थ्य के मसला मुख्य रुप से राज्य सरकारन के काम होखे ला. बाकिर देश में मोदी विरोधी सरकार एकर चिन्ता छोड़ कवनो वा कवनो बहाने मोदी पर दोष लगावे में जुटल रहेलें. पहिले त हवा बनावे के कोशिश कइल गइल कि अगर टीका के काम राज्य सरकार पर छोड़ दीहल जाव त अधिका लोग के टीका लगावल जा सकी. जब जिम्मेदारी दे दीहल गइल तब टीका खरीदे ला धन के मांग होखे लागल. हिन्दूवन का पइसा पर इमामन आ मौलवियन के तलखाह बाटे ला एह सरकारन के कबो पइसा के कमी ना रहे बाकिर आम जनता के भलाई का काम में पइसा के रोना हमेशा रहेला.खैर.\nआखिरकार केन्द्र फेरु एह अभियान के जिम्मेदारी पूरा तरह से अपना पर ले लिहलसि आ काल्हु 21 जून से देश भर में कोरोना टीकाकरण के महाभियान चला दिहलसि.\n18 बरीस से उपर के कवनो नागरिक अब आपन पहचान पत्र लेके कवनो टीका केन्द्र पर जा के मुफ्त में टीका लगवा सकेला. महाअभियान के पहिलके दिने एगो रिकार्ड संख्या में करीब 85 लाख लोग के टीका लगा दीहल गइल.\nवइसे कोरोना के कहर बहुते थथम गइल बा आ विश्व स्वास्थ्य संगठन के कहना बा कि अब भारत के कोरोना पाबंदियन से मुक्त कइल जा सकेला. बाकिर भारत अबहीं ई जोखिम नइखे लीहल चाहत. कोरोना के कहर थथमल बा, खतम नइखे भइल. पिछलको बेर पहिला दौर के खतम होखत देखि लोग अइसन उछाह में आइल कि दुसरका दौर के कहर जानलेवा बनि के आ गइल. एहसे सरकार कवनो ढिलाई नइखे देत आ पूरा ताकत से कोरोना का खिलाफ लागल बिया.\nकाल्हु देश में कोरोना के 78 हजार 190 नया मरीज मिललें. पुरनकन मरीजन के ठीक भइला का चलते देश में काल्हु7लाख2हजार 887 मरीज रह गइल बाड़ें जिनकर इलाज चलत बा. हालांकि अबले कोरोना से देश में3लाख 88 हजार 135 लोग के मौत हो चुकल बा.


December 2015 – Page2– टटका खबर\nसोनपुर मेला खतम हो गइल\nकाल्हु बियफे का दिने सोनपुर के मशहूर हरिहर क्षेत्र मेला विधिवत खतम हो गइल. एह मौका पर आयोजित एगो कार्यक्रम में गजल गायक पंकज उधास के गायकी सभका के झूमा के राख दिहलसि. उनुकर गजल सुने ला हजारन के भीड़ जुटल रहुवे मेला में. बत्तीस दिन से चलत एह मेला के समापन का मौका पर\nरेलवे में तत्काल टिकट महँग भइल\nकाल्हु 25 तारीख से रेलवे में तत्काल टिकट के दाम में तीस फीसदी तक के बढ़ोतरी क दिहल गइल बा. रेलवे के मनसा बा कि पैसेंजरो लोग से खरचा भर भाड़ा लीहल जाव जेहसे माल ढुलाई पर भाड़ा अधिका बढ़ावे के दबाव मत बनो. अब स्लीपर में तत्काल शुल्क कम से कम 90 का जगहा\nकाम भइल चाहे ना, संसद सत्र खतम हो गइल\nराज्यसभा में भाजपा के कम संख्या के नाजायज फायदा उठावत भाजपा विरोधी विपक्ष संसद में बहुते जरूरी अनेके विधेयकन के पास ना होखे दिहलें. एहमें सबले खास रहल जीएसटी बिल जवन कबो कांग्रेस के खास रहुवे बाकिर तब भाजपा के विरोध का चलते ऊ पारित ना करा पवलसि. ओकरे बदला अब निकालत बिया कांग्रेस. राज्यसभा\nकाल्हु मंगल आ आजु बुध का दिने यूपी के राज्य कर्मचारी हड़ताल प रहलें जवना चलते सरकारी कार्यालयन आ अस्पतालन में कामकाज ठप पड़ गइल. एह हड़ताल में 230 गो कर्मचारी संगठन शामिल भइलें. रोडवेज आ बिजली विभाग एह हड़ताल मेंं ना रहुवे. राज्य कर्मचारी संयुक्त परिषद एकीकृत के प्रदेश अध्यक्ष हरि किशोर तिवारी आ\nदेश के प्रधानमंत्री रहल चौधरी चरण सिंह आ अटल बिहारी वाजपेयी के जनमदिन का मौका पर केन्द्र सरकार 23 दिसंबर से 29 दिसंबर ले देश भर में जय किसान जय विज्ञान कार्यक्रम चलावे के एलान कइले बिया. 23 दिसंबर के चौधरी चरण सिंह जयन्ती ह आ 25 दिसंबर के अटल बिहारी बाजपेयी जयन्ती हवे.


रिंकू घोष ‘कोठा’ में अझुराइल बाड़ी – Anjoria\nJuly 22, 2012 Editor मनोरंजन 0\nरिंकू घोष क बारे में कहल जाला कि सिनेमा भोजपुरी में जबहिओं कवनो बढ़िया भूमिका लिखल जाला त निर्देशक आ लेखक के जेहन में सिर्फ आ सिर्फ रिंकू घोष के नाम आवेला. सिनेमा भोजपुरी के ई ड्रीम गर्ल रिंकू घोष एह घरी अपना फिलिम ‘कोठा’ के शूटिंग में बिजी बाड़ी. शूटिंग पनवेल में होखत बा.\nफिलिम में रिंकू घोष के किरदार एगो टूअर लड़िकी के बा. समाज के तमाम झंझावात झेलत झेलत एह लड़िकी के किरदार देखेवालन के रोवा दी. निर्देशक मनोज श्रीपति के एह फिल्म में रिंकू घोष के नायक बाड़ें नवोदित कुमार.\nकहे वाला कहेलन कि रिंकू घोष जइसन अदकारा भोजपुरी सिनेमा में दोसर नइखे. आ एही से हर साल बेस्ट अदाकारा के अवार्ड में उनुके नाम आगे आ जाला.\nआजुकाल रिंकू घौष के मनोज तिवारी संगे वाली फिलिम ‘भईया हमार दयावान’ बॉक्स आफिस पर सफलता के जादू कइले बिया त एही जोड़ी के फिल्म ‘अंधा कानून’ जल्दिए रिलीज होखे वाली बा. दिनेश लाल यादव निरहुआ आ संजय पांडे संग ‘रखवाला’ के शूटिंग कर चुकल रिंकू घोष रवि किशन के नायिका बनल बाड़ी फिल्म ‘साली बड़ी सतावेली’ में. एह सूची में अउरिओ कई गो बेहतरीन फिलिम बाड़ी सँ आ ओही में से एक बावे ‘कोठा’.


'कोठा' ला अनुबंधित भइली गुंजन पन्त – Anjoria\nसुपर हिट आ हैट्रिक फिलिमन क हिरोइन गुंजन पन्त एह साल भोजपुरी फिलिमन में खूब व्यस्त बाड़ी. जहाँ उनुकर अनेके फिलिम रिलीज ला तइयार बा ओहिजे ऊ कईएक फिलिमन के लगातार शूटिंगो करत बाड़ी.\nसूर्य कान्त निराला अउर सुरेश कुमार मरिक के बनावल आ चुनमुन पंडित निर्देशित फ़िलिम ‘धूम मचईला राजाजी’ जल्दिए रिलीह होखे वाली बा. निर्देशक चुनमुने पंडित क तिसरकी फिलिम ‘जान मारे ओढ़निया तोहार’ के पिछला दिने मुहूर्त भइल आ एहु फिलिम में बतौर नायिका मौजूद बाड़ी गुंजन पन्त जे तिसरी बेर चुनमुन पंडित के निर्देशन में अभिनय करे जात बाड़ी.\nएकरा अलावा अब गुंजन पंत के ‘बाबा का दलान’ बैनर तले बने जात भोजपुरी फ़िल्म “कोठा” में मुख्य नायिका ला निर्देशक मनोज श्रीपति झा अनुबंधित कइले बाड़न. ई फिलिम कोठन पर त्रासदी भरल ज़िनगी गुजारत औरतन का जिनिगी पर आधारित बा जिनका के लोग सिर्फ अपना मनोरंजन के साधन समुझेलें.\nगीतकार प्यारेलाल यादव, राजेश मिश्रा अउर अशोक सिन्हा आ संगीतकार हउवें धनंजय मिश्रा. मुख्य भूमिकन में गुंजन पन्त क अलावे रिंकू घोष आ आनंद मोहन के नाम तय बा. बाकी कलाकारन के चुनल जात बा.


बिहार चुनाव पर एगो कयास – Anjoria\nNov 21, 2010 उम्मीद, नीतीश, पैराशूट पालिटिक्स के सीमा, बिहार के विकास, बिहार चुनाव\nआजु बिहार के चुनाव के अंतिम दौर पूरा हो चुकल बा आ अबले मतदान के जवन आंकड़ा रहल बा ऊ लगभग 50 फीसदी के बा. आजुवो के तनी मनी ऊँच नीच का साथ उहे रहे के चाहीं. एहिजा मतदान के आंकड़ा पर बहस नइखे कइल जात, बलुक मकसद बा ओकरा नतीजा से. भारतीय चुनावन का बेहद प्रतिस्पर्धात्मक दुनिया में लोग जवना “हवा” का बुनियाद पर तखमीना करेला ओ कबहियो आपन दिशा बदल सकेले. बाकिर तमाम कानूनी रोक का बावजूद एहिजा जोखिम उठावल जा रहल बा आ एगो पूर्वानुमान बा कि नीतीश कुमार बिहार में भारी बहुमत का साथे लवटे जा रहल बाड़े.\nजे हालफिलहाल बिहार के नइखे देखले भा बिहारीपन के शिद्दत से महसूस नइखे कइले ऊ ना समुझ पाई. बिहार में फिलहाल कवनो “हवा” भा “मंद बयार” नइखे बहत. ओहिजा तकरीबन एक तरह के आन्ही उठल बा जे लागत बा एह राज्य के राजनीतिक समाजशास्त्र के नया सिरे से लिख डाली. नीतीश के आंधी खालि लालूए ना बलुक राहुल गांधी के कांग्रेसो के किनारे कर दिहले बा. अगर पिछलका साल उत्तरप्रदेश हिंदी पट्टी में कांग्रेस के भाग्योदय के संकेत दिहले रहुवे त अब बिहार एह बाति के साफ कर सकेला कि पैराशूट पॉलिटिक्स के आपन सीमा बा. राहुल गांधी के अंगुरी पर गिने लायक रैली जमीनी सियासी संगठन के भरपाई ना कर सके. नीतीश कुमार राजनीति के नया “एसएसएस” रचले बाड़न, “सड़क, शिक्षा, सुरक्षा”. जगमगात हाईवे आ गाँव के पक्का सड़क अब बिहार के नया गौरव बाड़ी सँ.\nनउवीं क्लास में पढ़े वाली लड़कियन ला साइकिल महिला सशक्तीकरण के प्रतीक बन गइल बा. बाकिर पिछला पाँच बरीस के नीतीश राज के सबसे बड़हन उपलब्धि बा कानून-व्यवस्था. बॉलीवुड बिहार के चोर आ अपहरण करेवालन के धरती बता के ओकर मखौल उड़ावत रहल बा, बाकिर नीतीश ओकरा के गलत साबित कर दिहले. राज्य में फइलल गिरोहन में से कईगो धरा गइल बाड़े आ बाकी लापता हो गइल बाड़े. अब कवनो गैंगस्टर के गिरफ्तार करे से पहिले पुलिस अफसर मुख्यमंत्री के घरे फोन ना करसु.\nअबसे बारह-तेरह साल पहिले जानल मानल लेखक आ पत्रकार अरविंद एन दास लिखले रहले, “बिहार विल राइज फ्राम इट्स ऐशेज”. माने कि बिहार अपना राख में से उठ खड़ा होई.\nएगो बिहारी का नजर से ओकरा के पढ़ीं त ऊ कवनो भविष्यवाणी ना एगो प्रार्थना रहे. पिछला लगभग एक साल में जेकरा बिहार जाये के मौका मिलल होखी ऊ यकीन का साथ कह सकेलें कि बिहार में सब कुछ बदल चुका बा आ बिहारो “शाइनिंग इंडिया” का चमक से दमकत बा. परेशानी अबहियो बाड़ी स, लोग के शिकायतो बा. बाकिर कुछ नयो बा. अर्थव्यवस्था तरक्की के संकेत दे रहल बा. हर दूसरका मनई कानून व्यवस्था के खरी- खोटी सुनावत भा अपहरण उद्योग के बात करत नइखे लउकत.\nदुपहरिया में स्कूल के छुट्टी का बाद साइकिल से घरे लवटत लड़कियन से भविष्य के नया उम्मीद झलकत बा. डॉक्टर मरीज के देखे घर से बहरी निकले लागल बाड़े. उनुका अब ई डर नइखे कि निकलते केहू उनुका के उठा ले जाई. किसान खेती में पइसा लगावे से झिझकत नइखन काहे कि बेहतर सड़क आ बेहतर कानून व्यवस्था बड़का बाजारन तक उनकर चहुँप बना दिहले बा. कम शब्दन में कहीं त लागता कि बिहार में उम्मीद के इजाजत मिल गइल बा. एह चुनाव में नीतीश कुमार समेत सगरी राजनीतिक खिलाडिय़न खातिर बहुत कुछ दांव पर बा. लालू-राबड़ी दंपत्ति के त पूरा राजनीतिक भविष्ये एह चुनाव से तय हो सकता. बाकिर बिहारियन खातिर दांव पर बा उम्मीद. उम्मीद कि शायद अब बिहार के राजनीतिक व्याकरण उनकर जात ना विकास के मुद्दा तय करी. उम्मीद कि बिहारी होखे के मतलब भाड़ा के मजदूरे बनल ना रहि जाई, उम्मीद कि भारते ना दुनिया के कवनो कोना में बिहारी कहलाइल मान के बात होखी. आ नीतीश कुमार के माने बा एगो उम्मीद, ऊ उम्मीद जवना के इजाजत बिहारियन के एही पिछला पांच बरीस में मिलल बा.


किशोर कुमार के राहे चललें संजय श्रीवास्तव – Anjoria\nहिंदी सिनेमन में किशोर कुमार अइसन अभिनेता रहलें जे गायक, निर्माता, निर्देशक, गीतकार, आ इहाँ ले कि संगीतकारो रहलें. अब एही राह पर चल दिहले बाड़न लेखक निर्देशक डा. संजय श्रीवास्तव. अपना फिल्म ‘मोर्चाबंदी’ के निर्माता, निर्देशक, गीतकार, संगीतकार आ लेखक सभे खुद डा. संजय श्रीवास्तव बाड़ें. जबरदस्त एक्शन, कॉमेडी अउर रोमांच से भरल एह फिल्म से संजय श्रीवास्तव बहुते उत्साह में बाड़ें.\nसंजय के कहना बा कि किशोर कुमार उनुकर प्रेरणा स्रोत हउवें आ उनुके से प्रेरित होके एतना सब कुछ कइलन संजय श्रीवास्तव. एह फिल्म के एगो चुनौतीवाला किरदार में संजय श्रीवास्तव नजर जरूर अइहें बाकिर मुख्य कलाकार राजीव दिनकर आ मनोज टाईगर बाड़ें. साथ में श्री कनकनी, प्रीती आ रंजीव वर्मा बाड़ें. एकर शूटिंग सुल्तानपुर में कइल गइल. रौनक क्रियेशन आ सिल्वर स्क्रीन क्रियेशन के बैनर तले बनत एह फिल्म के निर्माता हई गीता श्रीवास्तव.\nएह फिल्म ‘मोर्चाबन्दी’ में राजीव दिनकर कमाल के स्टंट कइले बाड़ें.


निरहुआ हिन्दुस्तानी 25 जुलाई से यूपी आ मुंबई में – Anjoria\nनिरहुआ हिन्दुस्तानी 25 जुलाई से यूपी आ मुंबई में\nजुलाई 22, 2014 आम्रपाली दुबे, निरहुआ\nबिहार में सफलता के परचम लहरा लिहला का बाद निरहुआ के 50वीं फिलिम ‘निरहुआ हिन्दुस्तानी’’ अब मुंबई आ यूपी में 25 जुलाई से ईद के मुबारक मौका पर रिलीज होखे जात बा,\nआदिशक्ति इंटरटेनमेंट, निरहुआ इंटरटेनमेंट आ राहुल खान के बैनर के ई फिलिम बिहार के दर्जन भर सिनेमाघरन में 50वां दिन का ओर बढ़ल जात बिया. सतीश जैन के निर्देशन में बनल एह फिलिम में सुपरस्टार निरहुआ संगे एगो नईकी अदाकारा आम्रपाली दूबे बाड़ी.\nफिलिम के सगरी गाना लोग के जुबान पर चढ. चुकल बाड़ी सँ. आ पूरा भरोसा बा कि बिहारे का तरह यूपी आ मुंबइओ में एह फिलिम के अपार सफलता मिली.\nनिरहुआ एह घरी अपना नया फिलिम ‘पटना से पाकिस्तान’ के शूटिंग में लागल बाड़न. इनकर दू गो अउर फिलिम ‘दुध का कर्ज’ आ ‘हथकड़ी’ रिलीज ला तइयार बाड़ी सँ.\nपवन सिंह के ‘प्यार मोहब्बत जिंदाबाद’ बाक्सो आफिस पर जिन्दाबाद\n2 thoughts on “निरहुआ हिन्दुस्तानी 25 जुलाई से यूपी आ मुंबई में”\nजुलाई 30, 2014 को 4:01 अपराह्न पर\nisse badhiya koi bhojpuri film nahi thanks for acting ms dube&nirahua\nजुलाई 28, 2014 को 2:27 अपराह्न पर\nhamra hisab se ab tak ki sabse safal film hoga\ndinesh yadav ji


अप्रैल 2016 – Anjoria\nरियल एक्शन के जादूगर आ एक्शन सुपरस्टार विशाल सिंह के लाजवाब एक्शन आ शानदार कहानी अउर सुने में नीक गीत संगीत से सजल नया भोजपुरी फिलिम “ले आईब दुलहनिया पाकिस्तान…\nअप्रैल 26, 2016 Editor\n– अशोक द्विवेदी ना जुड़वावे नीर जुड़-छँहियो में, बहुत उमस लागे. चैन लगे बेचैन, देश में बरिसत रस नीरस लागे! बुधि, बल, बेंवत, चाकर… पद, सुख, सुविधा, धन, पदवी के…\nप्रेम रामचेला प्रोडक्शन के बनावल भोजपुरी फिलिम ‘कसम मैया की’ में सीमा सिंह के नया जलवा देखे के मिले वाला बा. हाल ही में एह फिलिम खातिर सीमा सिंह पर…\nकोयल फिल्म्स के बनावल भोजपुरी फिलिम ‘जान हमार’ के दुसरका शेड्यूल के 16 दिन के शूटिंग हाल ही में इलाहाबाद में पूरा हो गइल, एह फिलिम के निर्माता-निर्देशक काशीनाथ जायसवाल,…\n– देवेंद्र आर्य आइ गइल चइत महिनवा हो रामा पिंहके परनवा। चिठिया लिखवलीं , सनेसवा पढवलीं आधी आधी रतिया ले रहिया रखवलीं नाहीं अइलें हमरो सजनवां हो रामा पिंहके परनवा।…


टोपोग्राफिक प्रॉमिनेंस - विकिपीडिया\n(थलरुपी उच्चता से अनुप्रेषित)\nसापेक्षिक ऊँचाई, या टोपोग्राफिक प्रॉमिनेंस के समझावल गइल बाटे। एगो काल्पनिक दीप पर तीन गो चोटी, सभसे बायें वाली के ऊँचाई समुंद्र तल से बा जेवन ओकर टोपोग्राफिक प्रॉमिनेंस भी होखी, बाकी दूनों दाहिने वालिन के ऊँचाई समुंद्र तल सेबतावे के बजाय ओह जगह से नापल देखावल बाटे जवन अइसन घाटी में बा जे बगल के ऊँच परबत के साथे बनल बाटे।\nTopographic prominence of three peaks near Great Pond Mountain, Maine, USA. Red triangles mark the peaks, the lowest contour line encircling each peak are shown in black and the green dots mark the key cols. The prominences are Atkins Hill: 430 – 310 = 120 ft, Cave Hill: 570 - 530 = 40 ft, Mead Mountain: 671 - 530 = 141 ft. The parent peak of each peak is Great Pond Mountain.\nटोपोग्राफिक प्रधानता भा टोपोग्राफिक प्रोमिनेंस शब्द के प्रयोग भूआकृति बिज्ञान में होला जहाँ ई कौनों पहाड़ के ऊँचाई के पहाड़ के निचला हिस्सा से बतावे खातिर इस्तेमाल कइल जाला। टेक्नीकल रूप से ई पहाड़ के चारो ओर अइसन सभसे कम ऊँचाई वाला कंटूर के घेरा जवना में दूसर कौनों ढेर ऊँच चोटी न घेराइल होखे, से ले के परबत के चोटी ले के ऊँचाई के माप हवे।\n"https://bh.wikipedia.org/w/index.php?title=टोपोग्राफिक_प्रॉमिनेंस&oldid=257031" से लिहल गइल\nएह पन्ना पर आखिरी बेर संपादन 27 दिसंबर 2015 के 01:01 बजे भइल रहल।


कार्यकारी सम्पादक – पृष्ठ7– Anjoria\nअप्रैल 1, 2014 कार्यकारी सम्पादक\nभोजपुरिका परिवार का ओर से सभके नव वर्ष आ चइती नवरात्र के शुभारंभ (३१.३.२०१४) का अवसर पर बहुत बहुत शुभकामना.\nकविता मनोरंजन साहित्य\n-डॉ. रामरक्षा मिश्र विमल फागुन के आसे होखे लहलह बिरवाई. डर ना लागी बाबा के नवकी बकुली से अङना दमकी बबुनी के नन्हकी टिकुली से कनिया पेन्हि बिअहुती कउआ के…\nफरवरी 16, 2014 कार्यकारी सम्पादक\n– रामरक्षा मिश्र विमल घर फूटेला अउरी लूटे जवार पीटेली माई कपार दुरगति के कवनो ना पार. अइसन पतोह एक आङन उतरलीं अपने ही हाथ पंख आपन कतरलीं भाइन का…


बिपिन सिंह साइन कइलें अभय आदित्य सिंह के फिलिम – Anjoria\nअपना सशक्त अभियन खातिर जानल जाए वाला आ सिनेमा भोजपुरी के चर्चित खलनायक बिपिन सिंह पिछला दिने अभय आदित्य सिंह के एगो फिलिम साइन कइलन जवन अगिला महीना से फ्लोर पर जाई. एह फिलिम में बिपिन सिंह खलनायकी के एगो नया किरदार में लउकीहे जे अबही के परंपरागत खलनायकन से अलगा हट के होखी.\nएह फिलिम के शूटिंग बनारस भा लखनऊ में अगिला महीना से होखे वाला बा.